recursal/SuperWikiNEXT-32B huggingface dataset:
| 呢篇文係**猶太文明**系列一部分 |
| --- |
|     |
| 宗教/語言 |
| 猶太教、經典、制度、一神論希伯來文、亞拉米文 |
| 重要典籍與文獻 |
| 塔納赫(妥拉、先知書、聖錄)、塔木德、米德拉什、拉比文獻、其他文獻、613條誡律 |
| 派系(古代) |
| 撒都該人、法利賽人、奮銳黨人、艾賽尼人、特拉普提派、卡拉派 |
| 派系(現代) |
| 正統派、保守派、改革派、重建派、世俗猶太人 |
| 猶太教思想 |
| 猶太教神秘主義、默卡巴神秘主義、喀巴拉 |
| 歷史 |
| 歷史年表、古代、拉比時期、中世紀、現代 |
| 先祖 |
| 亞伯拉罕、以撒、雅各、約瑟、十二支派、摩西、大衛、所羅門 |
| 曆法/節日 |
| 猶太曆、逾越節、除酵節、歲首節、贖罪日、住棚節、妥拉節、修殿節、摩西誕辰日普珥節、舍巴特節、安息日、大屠殺記念日、奧默爾節、耶路撒冷節、七七節、悲哀日、新月節 |
| 猶太聖地 |
| 耶路撒冷、馬薩達 |
| 重要事件 |
| 馬卡比起義、猶太人大屠殺、以色列國成立、反猶主義 |
| 現代宗教運動 |
| 錫安主義 |
| 睇 • 論 • 改 • 歷 |

**特拉普提派**(Therapeutae)又有人叫佢做"**治癒者派**"，而另有一個以女性成員為主嘅分派叫 "Therapeutridae"，係一個同艾賽尼派好相似嘅猶太教苦修派系，但成員就以社會上層人士為主。關於呢個派系嘅資料其實好有限，大都係嚟自一本叫做《論冥想生活》(亦有譯《論默念沉思生活》)"On the contemplative life"嘅書，作者係斐洛(Philo Judeaus)，但係喺斐洛寫呢本書嘅時候，呢一派已經沒落咗。

簡介
--

呢一派嘅起源已經無辦法查証，但一般認為**特拉普提派**係喺1世紀時活躍喺埃及亞歷山大城郊，呢派人嘅生活方式同紀律都好嚴，佢地認為只要一入咗社團之後就唔再屬於呢個世界，而且要將全部財產都交晒出嚟。

佢哋視智慧為主要尋求目標，而每一日做嘅嘢就係祈禱同研究《妥拉》，因為佢哋認為《妥拉》嘅文字入面隱含住一啲潛藏嘅訊息同符號，只要努力探索就可以喺入面發掘出一啲秘密教條同靈意。

生活
--

佢哋每一日嘅生活就係自己一班社團嘅人圍內互相照顧，雖然佢哋住埋一齊，不過大家都唔會干擾各自嘅生活，而且各自都有自己獨立一間房，每一間房入面都有一個祈禱同學習嘅聖所，用嚟做精神修煉。

一個禮拜六日入面，佢哋各自單獨生活，所有涉及身體嘅事，都要摸黑進行，禁酒禁肉不特止，好多人都係每兩日先食一餐，有啲重一個禮拜只食一餐。而喺每個安息日佢哋都會坐埋一齊食嘢，然後聽一啲派系入面比較資深嘅成員宣道。

神聖數字
----

**特拉普提派**相信7同7嘅平方，重有50 都係一個好神聖嘅數字，所以每 50 日就會通宵唱聖詩、講道同共餐，之後守夜祈禱

影響
--

**特拉普提派**同艾賽尼派嘅苦修方式，同埋佢哋嘅社團同修道院組織形式，都喺之後嘅基督教修道院系統嘅原型。

參考
--


* 猶太教小辭典 -上海辭書出版社 ISBN 753261241

相關網頁
----

* 斐洛,《論冥想生活》節錄(英文)：
* The Therapeutae and Christianity
* Buddhism and the Therapeutae
用 Doulos SIL 字體寫嘅大階同細階 Ě。
**Ě**（細階：**ě**）係一個用於捷克文、索布文、爪哇文、巽他文、普通話拼音同原始斯拉夫文（英文：Proto-Slavic language）嘅拉丁字母，由字母 E 同抑揚符（英文：caron）合併組成。

用法
--

### 捷克文

Ě 係古捷克文顎化嘅遺跡。 最初嘅顎化音素 Ѣ /ě/ [ʲɛ] 消失咗，變成咗 [ɛ] 或 [jɛ]，但係作為字素被保留咗落嚟。

呢個字永遠唔會喺字頭出現，發音視乎於前面嘅輔音：

* [ɟɛ, cɛ, ɲɛ] 正寫係 dě、tě、ně 而唔係 ďe、ťe、ňe（類似 di、ti、ni）。
* [bjɛ, pje, vjɛ, fjɛ] 正寫係 bě、pě、vě、fě 而唔係 bje、pje、vje、fje。然而，有啲單詞（vjezd，「入口」；objem，「體積」）依然都係用 bje、vje 寫，因為 je 是字源嘅一部分，前面有前綴 v- 或 ob- 。
* [mɲɛ] 正寫係 mě 而唔係 mňe。出於詞源原因，mně 喺某啲字會出現（形容詞 je**mn**ý → 副詞 je**mn**ě）。

### 塞爾維亞—克羅地亞文

Ě 喺塞爾維亞—克羅地亞文入面有時有標記 Ѣ 嘅用途，歷史上非常之常用，但係隨著時間嘅推移，佢逐漸被 je 取代。Ě 目前淨係會喺科學同歷史性嘅文獻先會出現。

### 普通話

Ě 喺拼音當中代表 e 嘅第三聲，例如 xuě（雪）。

### 爪哇文

Ě 喺爪哇文代表中央元音（英文：Mid central vowel） [ə]。

### 巽他文

同巽他文一樣，Ě 喺爪哇文同樣代表中央元音（英文：Mid central vowel） [ə]。

編碼
--

| 字符 | Ě | ě |
| --- | --- | --- |
| **Unicode名** | LATIN CAPITAL LETTER E WITH CARON | LATIN SMALL LETTER E WITH CARON |
| 編碼 | 十進制 | 十六進制 | 十進制 | 十六進制 |
| Unicode | 282 | U+011A | 283 | U+011B |
| UTF-8 | 196 154 | C4 9A | 196 155 | C4 9B |
| 字符值引註 | &#282; | &#x11A; | &#283; | &#x11B; |
| ISO 8859-2 | 204 | CC | 236 | EC |
打鼓可以產生鼓聲
**聲**（粵拼：seng1），或者叫**聲音**（粵拼：sing1 jam1），係一種以物質來傳送嘅波（機械波）。聲可以傳送機械能。聲可以用聲波嘅頻率、波長、周期、波幅或者係譜來表示。

頻率
--

用小提琴拉四吓唔同音高嘅音符用電結他彈好多吓唔同音高嘅音符一個人重複噉㩧兩碌音叉；呢場實驗展示音叉嘅振動產生聲。
睇埋：振動、頻率同埋音高
喺現代聲學之前，玩音樂嘅人經已能夠齋靠耳仔聽得出唔同嘅聲有「高低」之分。打後物理學上對聲嘅研究仲有進一步噉分析聲波嘅頻率：

* 想像家陣有位研究者攞住碌音叉做實驗，佢㩧一吓碌音叉，碌音叉就開始振動（一種有週期性嘅來回郁動），而如果佢將碌振緊嘅音叉（例如）浸入水，啲水會出現波動；由牛頓力學上嘅分析可知，噉表示一碌振緊嘅音叉會向佢周圍啲粒子身上施力，令呢啲粒子跟住佢振。
* 再想像家陣有位研究者攞個鐘形罩罩住一嚿發出緊聲嘅物體（例如一個響緊嘅鬧鐘），然後佢再用泵等嘅方法抽走個罩入面啲空氣，就會發現如果個罩變成真空，就會唔再聽到嚿物體發出嘅聲－噉表示聲係要透過空氣等嘅介質先至可以傳播到嘅；

好似上述呢類噉嘅實驗支撐咗句假說：

|  |  |  |
| --- | --- | --- |
| 「 | 聲嚟自介質粒子嘅振動。 | 」 |

而頻率係振動都會有嘅一種特性：振動指嚿物體相對於空間入面嘅某一點來回噉郁（例如郁去左邊，去到最左嗰點就向右郁，去到最右嗰點之後向左郁... 如此類推），即係話振動呢種郁動實係會每隔一段短嘅時間就會重複嘅，頻率就係每單位時間（通常係每秒）之內場振動會重複幾多次－1 Hz 表示每秒重複 1 次、2 Hz 表示每秒重複 2 次... 如此類推。

睇埋
--

* 波動
* 聲學
* 樂理
* 語音學

引咗
--

1. ↑  Tongue, Benson (2001). *Principles of Vibration*, Oxford University Press.

註解
--

1. ↑  有關**聲**呢隻漢字有兩款讀音嘅情況，可以睇睇文白異讀嘅概念。

拎
-


維基同享有多媒體嘅嘢：  
**聲**
袁世凱
**袁世凱**（1859年9月16號—1916年6月6號），字**慰亭**，號**容庵**，出生於中國河南省項城市，清朝末期至中華民國初期嘅軍事家、政治家、改革家、中華民國第一任大總统、北洋政府第一位國家元首、中華帝國皇帝。

佢喺武昌起義之後做清政府嘅內閣總理大臣，迫清朝最後一位皇帝溥儀退位，之後袁世凱做咗中華民國臨時大總統同大總統。佢喺1915年12月宣佈喺1916年元旦登基做中華帝國皇帝，改元洪憲。蔡鍔等人喺1915年12月響雲南起兵反袁，之後貴州、廣西都加入反袁行列，連本來係自己人嘅段祺瑞、馮國璋都唔支持袁世凱做皇帝，袁世凱被迫喺1916年3月宣佈撤銷帝制，之後羞憤而死。

生平
--

袁世凱喺1859年響河南省項城出世，後生嗰時曾經考過科舉，但係落第，之後佢參軍，曾經參與過壬午兵變、甲午戰爭等等嘅戰事，獲得李鴻章賞識，之後主力負責訓練軍隊。

1900年袁世凱做山東巡撫。李鴻章過身之後，袁世凱做直隸總督、北洋大臣。佢主張廢除科舉、成立新軍隊、起學校、起工廠等等，而中國第一支警察隊伍，亦係喺袁世凱督導之下成立。1908年清德宗光緒帝同慈禧太后過身，溥儀做咗皇帝，由醇親王攝政。醇親王一向同袁世凱有牙齒印，袁世凱先至返番河南個老家。

1911年辛亥革命爆發，袁世凱乘機上位，做埋內閣總理大臣。佢後來代表清朝同孫中山講和，最後又係佢喺1912年迫溥儀退位。袁世凱無耐重做埋中華民國臨時大總統。1913年發生二次革命，好快就畀袁世凱平息咗。跟住佢迫國會選佢做正式大總統。之後佢解散咗國會，修改大總統選舉法，畀佢可以無限期連任大總統。但係佢仲想做埋皇帝，於是搞帝制運動，喺1915年12月宣佈喺1916年元旦登基做中華帝國皇帝，改元洪憲。佢做咗83日皇帝後，喺1916年3月22號響各方壓力底下撤銷帝制。袁世凱仲想繼續做大總統，但係各方要求佢退位嘅壓力持續。袁世凱喺1916年6月6號病死，之後由副總統黎元洪繼任大總統。

評論
--

傳統上中國人都對袁世凱冇咩好感，尤其係佢自立為皇帝，就係俾中國人閙得最犀利嘅地方。之但係佢主張廢除科舉、成立新軍隊、起學校、起工廠，重組織咗中國第一支警察隊，亦都反映出袁世凱好有見識，才幹超卓。

參考
--

1. 1 2  《寫給香港人的中國現代史（上冊）》. p. 184. ISBN 9789888675258.
2. ↑  《寫給香港人的中國現代史（上冊）》. p. 186.

出面網頁
----


維基同享有多媒體嘅嘢：  
**Yuan Shikai**

* 軍事指南

* 袁世凱

**晚清史（1840年—1911年）** 改

| 重大事件 | 清皇室重要人物 | 重要人物 | 重要組織 |
| --- | --- | --- | --- |
| * 鴉片戰爭（1840年─1842年）
* 英法聯軍（1856年─1860年）
* 辛酉政變（1861年）
* 太平天國（1856年─1860年）
* 洋務運動（1860年代─1890年代）
* 俄國掠奪中國土地（1858年─1881年）
* 中法戰爭（1883年─1885年）
* 甲午戰爭（1894年─1895年）
* 戊戌變法（1898年）
* 義和團（1899年─1900年）
* 八國聯軍（1900年）
* 清末新政（1901年─1911年）
* 日俄戰爭（1904年─1905年）
* 黃花崗起義（1911年）
* 保路運動（1911年）
* 辛亥革命（1911年）
* **條約**
	+ 南京條約（1842年）
	+ 天津條約（1858年）
	+ 璦琿條約（1858年）
	+ 北京條約（1860年）
	+ 中法新約（1885年）
	+ 馬關條約（1895年）
	+ 辛丑條約（1901年）
 | * **皇帝**
	+ 道光（在位：1820年─1850年）
	+ 咸豐（在位：1850年─1861年）
	+ 同治（在位：1861年─1874年）
	+ 光緒（在位：1874年─1908年）
	+ 宣統（在位：1908年─1911年）
* **皇室**
	+ 慈安太后
	+ 慈禧太后
	+ 奕訢
	+ 奕劻
	+ 溥儁
	+ 載漪
	+ 載勳
	+ 珍妃
	+ 載灃
	+ 隆裕太后
 | * 林則徐
* 馮桂芬
* 僧格林沁
* 曾國藩
* 曾紀澤
* 李鴻章
* 左宗棠
* 翁同龢
* 張之洞
* 袁世凱
* **維新派**
	+ 康有爲
	+ 梁啟超
	+ 戊戌六君子
	+ 譚嗣同
* **太平天國**
	+ 洪秀全
	+ 楊秀清
	+ 蕭朝貴
	+ 馮雲山
	+ 韋昌輝
	+ 石達開
	+ 陳玉成
	+ 李秀成
* **革命黨**
	+ 孫中山
	+ 黃興
	+ 秋瑾
 | * **軍事**
	+ 綠營
	+ 湘軍
	+ 淮軍
	+ 北洋水師
	+ 新軍
	+ 捻軍
	+ 黑旗軍
* **政府**
	+ 總理衙門
	+ 同文館
	+ 江南製造局
* **其他**
	+ 強學會
	+ 同盟會
	+ 興中會
	+ 光復會
	+ 文學社
	+ 共進會
 |

| * 睇
* 傾
* 改
中華民國總統 |
| --- |
| 臨時政府（1912—1913） | 孫文 → 袁世凱 | 1912年至1928年嘅中華民國國旗依家嘅中華民國國旗中華民國總統旗 |
| 北洋政府（1913—1928） | 袁世凱 → 黎元洪 → 馮國璋 → 徐世昌 → *周自齊* → 黎元洪 → *高凌霨* → 曹錕 → *黃郛* → 段祺瑞 → *胡惟德* → *顏惠慶* → *杜鍚珪* → *顧維鈞* → 張作霖 |
| 訓政時期（1928—1948） | 蔣介石 → 林森 → 蔣介石 |
| 憲政時期（1948—） | 蔣介石 → *李宗仁* → 蔣介石 → 嚴家淦 → 蔣經國 → 李登輝 → 陳水扁 → 馬英九 → 蔡英文 |
| *斜體字*為代行總統 |

|  |  |
| --- | --- |
| 權威控制 | 
* WorldCat
* VIAF: 186149066349965600443
* LCCN: n79108498
* ISNI: 0000 0000 8023 7390
* GND: 128976861
* SUDOC: 050572814
* BNF: cb14978860q（資料）
* BIBSYS: 13025466
* DILA: A024117
* NLA: 36597885
* NDL: 00626988
* NKC: jo2015896263
* CiNii: DA08655885
* KulturNav: id

 |
**美國國籍法**閘述有關取得與喪失美國籍嘅條件。目前嘅國籍法主要建基於美國憲法第十四修正案，以及《1952年移民及國籍法令》。美國奉行屬地主義，只要喺美國境內出生，絕大部份嘅情況下都會取得美國籍。美國公民係美國國民之上嘅額外身份，雖然大部份美國國民都擁有公民身份，但美屬薩摩亞人唔會自動成為公民，所以佢哋多數都係美國非公民國民。

歷史
--

### 1868年前

早期嘅國籍得失方法都係以習慣法，沿用英國嘅方式處理國籍事宜。《1790年歸化法令》係首條涉及國籍嘅條文，歸化美國嘅人僅限於自由白人；亦吸收咗普通法中嘅「有夫之婦」（英文：coverture），婦女會自動跟隨丈夫嘅國籍。美州原住民一直都被視為外國人，唔會透過本地出生成為美國人，除非歸化成美國人。

### 1868 – 1900

1868年嘅憲法第十四修正案第一款訂明：

>  所有出生或歸化於合眾國並受其管轄者，皆為合眾國及其居住州之公民。 
> 
> 

當中嘅「並受其管轄者」成為爭議點，黃金德案嘅判決為呢一句奠定基礎，容許受美國法律管轄嘅人按出生地原則取得美國籍，包括非法入境者嘅子女。只有少數人俾呢項條款排除，例如外國外交代表嘅子女、受土著法律管轄嘅美州土著等。

### 1900年後

美國喺美西戰爭嘅勝利獲得新領土，隨之而來嘅問題就係憲法賦予美國人嘅權利係咪適用於新領土居民。經過一系列喺1901年嘅島嶼案件，法庭引入「合併領土」嘅概念，裁決憲法嘅全部只係適用於合併領土，意味住菲律賓、波多黎各、關島等非合併領土唔會完全受到憲法保障，國會需要為非合併領土居民嘅國籍問題另行立法。之後國會視非合併領土居民為美國國民，但唔賦予公民身份，並且唔享有完全嘅公民權。同時間，非合併領土居民亦唔能夠好似外國人咁歸化成為公民，直至1906年國會立法容許非合併領土居民喺特定情況下成為公民。1917年起，國會陸逐立法自動賦予公民身份畀非合併領土居民，唯獨美屬薩摩亞至今仍然無相關法例。

自《1924年印第安人公民身份法令》生效起，美州原住民先可以按出生地原則獲得成為美國公民。

1940年，完整嘅國籍法首次被編入法典。《1940年國籍法令》首次列明婚生與非婚生子女以唔同方法取得國籍。

現況
--

依家嘅美國國籍分為兩種：一係美國公民；二係美國非公民國民。目前嘅非公民國民主要係同美屬薩摩亞有連繫。

一般情況下，喺美國出生都會取得美國籍，除非係外國外交代表嘅子女。喺海外出生，而出生時父、母或父母為美國國民且喺美國居住過指定時間，就會取得美國籍。外國人成為永久居民滿五年後，可以透過歸化取得美國籍。非公民國民可以喺美國州份居住後申請歸化成公民。

參考資料
----

1. ↑  "Amdt14.S1.1.2 Citizenship Clause Doctrine". *Library of Congress*.`{{cite web}}`: CS1 maint: url-status (link)
2. ↑  "Nationality Act of 1940" (PDF).`{{cite web}}`: CS1 maint: url-status (link)
3. ↑  "Immigration and Nationality Act". *U.S. Citizenship and Immigration Services*.`{{cite web}}`: CS1 maint: url-status (link)
喺地圖上出現嘅**Lampecou**同**Lampetao**兩個地名。
**浪白竈**（葡文：**Lampacau**、**Lampacão**，又叫**浪白滘**或者**浪白澳**）係中國一澳兼一島，喺廣東南岸，但地形已大變。佢曾經葡萄牙人經商之港，最後被逐，移居澳門。舊時水深可泊船，後尾珠江水系，沙坭沖積，唔可以泊船。大明大清歸香山縣，家下歸珠海市。

地理
--

浪白竈喺廣東南岸，介乎連灣山同文灣山兩島之間，南係文灣，北係連灣。中間洋面，就叫浪白，或者浪白文竈。文灣有南水村，日以後島又名南水島，洋人叫浪白竈。東面遠處有一大島，叫三灶，東北又有一島，叫大林。大林同連灣之間，就叫鷄啼門。連灣、文灣、大林同三灶四島，就圍住洋面，阻擋無勢。

浪白竈東北過，大林、三灶，北上黑沙洋，可以入西江上省城。亦可東去，經大橫琴入澳門。而西南而行，過諸島，到上川。所以舊時係往來水道中途。而西北而行，可入潭江。

浪白竈喺上川同大橫琴兩島之間。呢兩島相距甚遠，中間咁多島中，得浪白竈可以泊船，擋住四方強風。所以葡萄牙人留喺呢度做生意。

史
-

大明時，葡萄牙叫佛朗機。佛朗機人，初時駐喺上川做生意，後尾移去浪白竈，最後移去澳門。大明嘉靖二十一年，卽一五四二年，佛朗機人佔領浪白竈，住喺南水村。一五四四年，生意就集中喺呢度。一五四五年，大明臨時將呢度列爲海口，派兵五百駐澳，有大島艚民船八，海道隨捕快馬船八，由指揮使一人統領。一五五七年，澳門興起，而漸移居澳門。一五六零年，再無任何紀錄。興盛時，有佛朗機五六百人。

大清光緒年間，《香山縣志》記浪白竈淤淺不能停泊。而當時廣三十餘里。文灣山已同大陸相連。

浪白竈嘅南山村，自中華民國起，叫南水鎮，至今未變。而南北兩島嘅水道經已好窄。

中華人民共和國治後，而大林同三灶之間，亦畀沙坭填成地，唔可以通航。

參攷
--

* Samuel Wells Williams (1856). *Chinese Commercial Guide*.
香港城市大學校舍
**香港城市大學**（簡稱：**城大**；英文：**City University of Hong Kong**，縮寫：**CityU**(粵拼：sit1 ti1 ju1)、**City**(粵拼：sit1 ti2)），係香港一間國際知名嘅公立研究性大學，位於九龍九龍塘。城大喺1984年創校，嗰時叫做**香港城市理工學院**（**City Polytechnic of Hong Kong**），校舍設喺旺角嘅工業貿易處大樓入邊。喺1994年升格做**香港城市大學**。

香港城市大學係八間大學教育資助委員會（教資會）轄下嘅資助大學之一，係香港同全球知名嘅國際化大學之一，注重多元化、跨文化學習同全球視野。香港城市大學學術水平近年不斷顯著提升，更連續多年獲國際評為香港四間最佳高等學府之一。根據QS 2022年大學排名榜，香港城市大學位列全球第53位，在「建校未滿50年全球最佳學府」中，更位列第4位；2020年QS亞洲大學排名榜第19位。城大由商學院、人文社會科學院、科學院、工程學院、動物醫學及生命科學院、數據科學院、創意媒體學院、能源及環境學院、法律學院及周亦卿研究生院10個學院、27個學系、41個科研中心組成，提供超過100項學士學位同研究生課程。周亦卿研究生院負責所有研究生課程嘅運作同發展，同埋提升研究生嘅學習環境。

大學辨識
----

### 校徽及象徵

香港城市理工學院校徽（1990年至1994年）
香港城市大學校徽（1995年至2014年）
香港城市大學校徽（2014年-）
為慶祝創校30周年，城大採用由香港設計師靳埭強創辦嘅靳與劉設計顧問有限公司所設計嘅校慶標誌，由城大嘅英文縮寫「CityU」同數字「30」組成，表達追求行動、進步嘅勵志訊息，其後刪除「30」字樣成為新校徽。

參考
--

1. ↑  城大統計資料
2. ↑  〈張信剛﹕城大不為資源合併〉. 星島日報. 2004年4月16號. 原著喺2020年3月28號歸檔. 喺2015年9月16號搵到.
3. ↑  "Celebrating 30th Anniversary - City University of Hong Kong". *www.cityu.edu.hk*. 原先內容歸檔喺2016-08-07. 喺2019-04-19搵到.
4. ↑  〈香港城市大學三十週年校慶標誌〉. *www.klandk.com*. 原先內容歸檔喺2021-03-02. 喺2020-11-04搵到.

出面網頁
----

* 香港城市大學
* 香港城市大學專上學院
* 城大企業有限公司
玩煮飯仔
**煮飯仔**，台灣叫**扮家家酒**，中國大陸叫**過家家**，係一種細路玩嘅角色扮演遊戲，即係指幾個朋友仔分別扮演一個屋企嘅成員，好似「阿爸」、「阿媽」、「阿仔」、「阿女」、「寵物」等等，做日常家庭活動，好似煮飯、湊細路、結婚等。玩煮飯仔又可以稱為扮煮飯仔。

煮飯仔可能會用到簡單嘅道具，但係唔一定要用到。唔同嘅地方扮演嘅內容都有啲唔同，有啲玩法除咗模仿屋企成員外，重會加其他角色，通常係照顧者或者被照顧者，例如係醫生、護士、老師、學生等。有啲玩法會進行一個虛構嘅故事。

根據性別刻板印象，煮飯仔被認為係屬於女仔先玩嘅遊戲。

規矩
--

煮飯仔嘅規則係動態嘅，遊戲會因扮演嘅角色唔同而有唔同嘅玩法。一般嘅順序係：

1. 分配角色
2. 佈置場地
3. 開始角色扮演

好處
--

* 趣味：對話、想像同創造嘅過程中可以帶俾細路趣味。
* 滿足感：模仿大人、扮演照顧者帶俾細路滿足感。
* 新鮮感：對細路嚟講，現實世界通常好少有扮演照顧者嘅機會，而煮飯仔就難得可以噉做，細路會覺好新鮮。
* 教育意義：煮飯仔係一種同細路智力同埋認同發展相關嘅模仿行為。一般認為煮飯仔能夠滿足幼兒模彷大人嘅需求，發揮想像力同埋創造力，重會練習人際互動。
**TC Candler**係個美國娛樂媒體，本身做電影評論，自1990年開始每年搞「全球百大型男」（The 100 Most Handsome Faces）同「全球百大美女」（The 100 Most Beautiful Faces）選舉而出名。2022年之前，入圍者同獲選者都係由TC Candler自己揀嘅。但係2022年嗰屆增設咗「課金提名」制度，只要去訂閱佢個Patreon畀月費，就有得提名同投選，令獲提名人數大幅增加，同時令呢個獎嘅公信力大減。

香港入圍者
-----

2022年之前，亦即係未有「課金提名」制度嘅時期，香港藝人當中就只得演員陳靜入圍過，喺2012年頭一次入圍嗰陣更成功入選第44位，之後喺2020到2021年都有試過入圍（但未入選百大）。

2022年春季，MIRROR成員相繼入圍，一度引起香港傳媒廣泛關注，之後發現原來TC Candler呢屆增設咗「課金提名」制度，及後亦有更多香港男女藝人靠課金入圍，但因為公信力成疑，提名期中後期逐漸無乜香港主流媒體再熱衷關注。最終2022年有4位香港男藝人同3位香港女藝人成功打入百大：男嘅包括MIRROR成員姜濤（第5）、盧瀚霆（第16）、江𤒹生（第32）同呂爵安（第73）；女嘅包括無綫合約藝員曾淑雅（第41）、COLLAR成員許軼（第62）同模特兒譚旻萱（第68）。

2023年，原先4位香港男藝人都成功冧莊留喺百大，但女藝人就冇人留低，得蔚雨芯一個新晉百大。

註
-

1. ↑  如果計埋出身香港並喺韓國發展嘅黃旭熙（第74），就有5位。

出面網頁
----

* TC Candler
* TC Candler嘅Facebook頁
* YouTube上面嘅TC Candler嘅頻道
* TC Candler嘅Instagram頁
* TC Candler嘅Twitter
* TC Candler嘅Patreon頁
黃遵憲
**黃遵憲**（1848年4月27號—1905年3月28號），字**公度**，別號**人境廬主人**，喺廣東嘉應州出世，客家人。晚清詩人、外交官、政治人同教育家。

生平
--

道光二十八年（1848年）4月27號，黃遵憲喺廣東嘉應州（今梅州市梅縣區東區下市角）出世。4歲讀書，10歲學詩。

光緒二年（1876年）中舉人。

光緒三年（1877年）隨何如璋東渡出使日本。在任期間，就琉球問題同日本積極交涉。後來佢去美國、英國、星加坡等地擔任外交官。駐外期間，佢留心觀察所在國嘅事物，認為中國要革新自強，必須效法日本維新變法。佢撰寫《日本國志》，全書共四十卷，五十幾萬字，詳細論述日本變革嘅經過同埋得失，借此提出改革中國嘅主張。

光緒八年（1882年）春，調任駐美國三藩市總領事。當時美國借啲意逮捕大批華僑入獄，黃到監獄探望華僑，叫隨從丈量監獄。美官員冇聲出，唯有釋放華僑。1894年黃回國。

光緒二十一年（1895年），出任湖南按察使，喺巡撫陳寶箴支持下宣傳維新變法。光緒二十四年（1898年）八月，獲任命為出使日本大臣。戊戌變法失敗之後，俾清政府列為「從嚴懲辦」嘅維新亂黨，但由於外國駐華公使等干預，清政府允許黃辭職還鄉。光緒三十一年（1905年）3月28號，黃遵憲喺鄉下病逝，終年58歲。

詩人
--

梅州黃遵憲故居
黃遵憲係「詩界革命」主要人物。佢輯錄咗9首客家民歌，收入《人境廬詩草》。梁啟超話，「近世詩人，能鎔鑄新思想入舊風格者，當推黃公度」，「公度之詩，獨闢境界，卓然自立於二十世紀詩界中，群推為大家」。

思想
--

黃遵憲喺1882年（光緒八年）至1885年出任清政府駐美國三藩市總領事，親眼目睹1884年美國總統選舉，點不知噉冇啟迪佢思想革新，反而令佢越來越似保守派。佢作詩歌《紀事》記載美國總統大選嘅情况同佢嘅感觸，結論係「共和政體萬不能施行於今日之吾國」。

著作
--

* 《日本雜事詩》二卷
* 1898年，《日本國志》四十卷，1887年成書，光緒二十四年上海圖書集成印書局出版、浙江書局重刊。
* 1911年，《人境廬詩草》十一卷（1902年定稿），1911年刊印於日本。
* 吳振清等編：《黃遵憲集》，天津人民出版社。

參考
--

 
維基文庫入面呢位作者嘅作品：
**黃遵憲**

1. ↑  錢仲聯編：《近代詩三百首》，香港：天地圖書，2002年。
2. ↑  梁啟超：《飲冰室詩話》
3. ↑  〈《黄遵宪看美国总统选举：大清国坚决不可学习》〉 (簡體中文). 凤凰网. 原著喺2020年6月6日歸檔. 喺2012年1月17號搵到.

相關書本
----

* 吳天任：《黃公度先生傳稿》
* 施吉瑞：〈排华时期黄遵宪智取旧金山海关襄助加拿大华人旅客之史实〉。
想搵第二個意思嘅話，請睇「**瑪利奧 (搞清楚)**」。

**瑪利奧**（粵拼：maa5 lei6 ou3；英文：**Mario**；日文：**マリオ**），任天堂官方用國語譯名**瑪利歐**或普通話譯名**馬里奧**，係任天堂設計師宮本茂設計嘅一個遊戲角色。佢係一個大概廿幾歲，定居喺蘑菇王國嘅水電工。由於多次救出俾Koopa捉走嘅碧姬公主，成為蘑菇王國嘅英雄。相反，華利奧係蘑菇王國嘅衰人。

歷史
--

1981年，瑪利奧喺任天堂著名作品《大金剛》（Donkey Kong）初次登場。當時佢重係一個好細嘅木匠，冇乜畀人注意。而大家了解到瑪利奧就係喺紅白機嘅作品《超級孖寶兄弟》（Super Mario Bros.）入面。

1985年9月13號係超級孖寶兄弟發售日，畀遊戲界叫做「瑪利奧嘅生日」（但係瑪利奧喺大金剛已經登場），喺正係孖寶兄弟嘅25周年（2010年9月13號），全世界12億瑪利奧擁躉用好多嘅方式慶祝呢日。

譯名
--

譯名問題係Mario喺華語地區遇到嘅嚴重問題。一開始，有啲盜阪商將佢譯做馬莉、馬肉，之後中國大陸同台灣地區最早譯做「瑪利」，而香港人普遍譯做「瑪利奧」。2010年嘅作品《新超級孖寶兄弟 Wii》嘅推出，台灣同香港任天堂官方譯佢做「瑪利歐」。

出面網頁
----

* 瑪利歐的歷史－任天堂官方頁（日文）
* 新超級瑪利歐兄弟Wii(香港)
**蘭利控股有限公司**，又叫**蘭利控股**（**英文：Langley Holdings plc**），喺1975年，由安東尼·J·蘭利（Anthony.J.Langley，老闆），喺英國諾定咸郡（總部）成立。

業務喺全球經營生產同銷售柯式印刷機、水泥、石膏、氧化鋁、煤炭、鋼鐵等行業嘅材料執正同加工設備、係汽車製造業嘅電阻焊技術、高端唔間斷電源，同化工、建築同資本設備解決方案。

蘭利控股旗下舊時叫「蘭利建築公司」（Langley Homes Limited）喺1986年開，業務喺英國諾定咸郡、林肯郡，同南約克郡做承包屋宇行業，2011年改名叫做「橡樹建築公司」（Oakdale Homes Limited）。

蘭利控股所發出2014年12月31號年度報告（按國際會計準則（IFRS）計算）資料，由史密夫威廉遜會計師事務所（英文：Smith & Williamson）所提供核數，喺報告中所提2014年營業收入為7.794億歐元，稅前利潤為1.006億歐元。「曼羅蘭平張印刷系統有限公司」喺2012年2月1號，由破產母公司曼羅蘭攞起，總代價16.88億歐元，已略為盈餘，其餘皮勒集團（德文：Piller (Unternehmen)）、克勞彼得斯（Claudius Peters）、ARO焊接技術公司、Bradman Lake等都有唔錯表現，重有，蘭利控股員工數目約4300人，包括喺2014年收購Druckchemie。

攷
-

1. ↑  蘭利控股有限公司業務[*失咗效嘅鏈*]
2. ↑  
承包建築行業25年後更名（英文版）[*失咗效嘅鏈*]
3. ↑  〈棋高一著 蘭利集團接收曼羅蘭平張印刷（英文版）〉. 原著喺2016年3月4號歸檔. 喺2015年10月26號搵到.
4. ↑  CMS律師事務所成功把Druckchemie出售給蘭利控股有限公司（德文）
5. ↑  CMS律師事務所成功把Druckchemie出售給蘭利控股有限公司（英文）
6. ↑  蘭利集團發佈2014年年度財報，香港印刷業商會 2015年2月23日
7. ↑  〈蘭利集團發佈2014年年度財報〉. 原著喺2016年3月4號歸檔. 喺2015年10月26號搵到.
8. ↑  蘭利集團有限公司2014年年度公司及财务报告（中文）
9. ↑  〈蘭利集團有限公司2014年年度公司及财务报告（英文）〉 (PDF). 原著 (PDF)喺2017年11月16號歸檔. 喺2015年10月26號搵到.

連去
--

* langleyholdings.com
《**哈利波特：消失的密室**》（***Harry Potter and the Chamber of Secrets***）係一部2002年奇幻電影，改編J. K. 羅琳嘅1998年同名小說。主演係丹尼爾域卡夫、魯拔格連特、愛瑪屈臣。

劇情簡介
----

喺上個學年完咗之後，哈利波特由學校放假返去佢姨丈屋企，喺新學年開學之前，有個家庭小精靈多比出現喺哈利波特嘅房度，警告哈利如果返去霍格華茲就會有生命危險。雖然多比用到魔法，都係阻唔到哈利返去霍格華茲。

榮恩·衛斯理個妹金妮·衛斯理喺新學年亦都入咗霍格華茲就讀。

之後學校發生咗有貓同學生被石化嘅事，仲有人喺牆度大大隻字寫咗「密室嘅門已經打開咗，傳人嘅敵人要小心」。麥教授同學生講，「密室」係好多年之前霍格華茲創辦人之一嘅史萊哲林臨走之前起嘅，只有佢或者佢嘅傳人先知道點樣入到去，校方以前都搵過但係搵唔到間密室。之後連妙麗·格蘭傑都畀唔知乜嘢石化咗。之後哈利喺愛哭鬼麥朵匿埋嘅女廁度搵到湯姆·瑞斗嘅日記，睇到喺50年前發生嘅事。另一方面，因為有學生被石化，搞到魯霸·海格畀人送咗去阿茲卡班監獄度，同埋校長鄧不利多被停職。

金妮·衛斯理失咗蹤，校方叫吉德羅‧洛哈教授去救人，洛哈知道自己除咗消除人哋記憶之外，其它魔法都唔掂，於是就想執包袱離開霍格華茲，畀哈利同榮恩阻止咗。哈利同榮恩迫洛哈陪佢哋一齊去救金妮，佢哋通過麥朵嗰度個女廁，去到秘道入面。洛哈唔想行入去，想用魔法令到哈利同榮恩失憶，咁就可以走人唔救金妮，之後再作故仔話救唔到。點知佢用咗榮恩嗰支爛魔杖，搞到魔咒反彈返去自己度。條通道冧咗，分開咗哈利同榮恩。哈利繼續行，喺密室搵到金妮，而湯姆·瑞斗喺呢個時候又出現，話自己就係佛地魔，又放出蛇妖攻擊哈利，好在鄧不利多隻鳳凰飛咗入嚟，整盲咗蛇妖，又送咗分類帽嚟，帽入面有葛來分多寶劍，哈利就用嗰把劍殺咗蛇妖，又用蛇妖嘅牙銷毀咗湯姆·瑞斗嘅日記嘅魔法，湯姆·瑞斗消失咗。之後金妮醒番。

妙麗同其他石化咗嘅人都解除咗石化。鄧不利多復職，海格由阿茲卡班監獄放番出嚟。另外家庭小精靈多比因為哈利用計仔而得到自由。
高中校區正門附近
 **廣州市恒福中學**（粵拼：gwong2 zau1 si5 hang4 fuk1 zung1 hok6）
係中國廣東廣州一所已經被廣州市第16中學整合之全日制中學。

歷史
--

1994年，廣州市恆福中學開辦，最初位於廣州市恆福路250號，最初僅設有初中部，隸屬於天河區教育局。

1997年，恆福中學開設高中部，大部分初三學生原校升上高中。

2000年，恆福中學第一届高考即創佳績，學校開辦後曾經輝煌一時。

2001年，恆福中學第二届高考，全年級120人中有6人超過700分，23人超過重點本科綫630分，被譽爲"天河區第二名校"，僅次於傳統名校廣州市第47中學。其中，黃河同學以高考總分749分成爲天河區文科狀元，程成同學以藝術特長生身份考入北京大學。

2005年4月，廣州市調整行政區劃，撤銷東山區，併入越秀區；撤銷芳村區，併入荔灣區；從番禺區劃出南部設立南沙区；從黄埔區、白雲區、天河區、增城市劃出一部分土地成立蘿崗區 。恆福中學亦從天河區轉爲越秀區。

2006年，广州市沙东中学并入广州市恒福中学后撤銷。其中恆福中學高中部整體搬遷至廣州市沙東中學水蔭路校址，原恆福路校址則改爲恆福中學初中部。從2006年開始，由於同廣州市沙東中學合併等種種原因，校風日益墮落，校園設施冇改善而俾好多市民話係師資參差不齊、校風唔得嘅學校。

2019年，由於越秀區教育局話要整合教育資源，結果將呢間學校同而家嘅廣州市第16中學合併，而呢間學校就無咗。其中恒福中学高中部（水蔭路校址）被併入廣州市第十六中學，恒福中学初中部（恆福路校址）更名為"广州市第十六中学实验学校"，办成初级中学，由16中输出品牌和管理。 。

兩個校區
----

* 高中部：越秀區恆福路250號。恆福中學原校址。
* 初中部：天河區水蔭一橫路38號。廣州市沙東中學原校址。

校服色
---

|  |
| --- |
| 廣州恒福中學嘅校服 |
|  |  |
|  |  |

長袖
* 衫：　，左右對稱，袖兩邊都有　粗線，領　，袖有　邊。
* 褲：　，兩邊帶　嘅粗線。

短袖
* 衫：　，左右對稱，有領冇紐扣，領同袖都係　。
* 褲：　，兩邊有　嘅中等厚度線。

棉褸
　，除咗正面上半部分係　之外，中間嘅顏色相間位有1條幼　線，左右對稱。

睇埋
--

* 廣州市第16中學
* 廣州市沙東中學

参考资料
----

1. ↑  〈广州行政区划调整：撤东山区芳村区 设两新区〉 (中國中文). 新快报. 2005-05-21. 原著喺2021-03-20歸檔. 喺2013-01-09搵到. `{{cite news}}`: Unknown parameter `|dead-url=` ignored (`|url-status=` suggested) (help)
2. ↑  恒福中学沙东中学合并 Wayback Machine嘅版面存檔備份.搜狐新聞.
3. ↑  〈多所学校大调整，16中与恒福中学整合，知用停止高中招生！〉 (中國中文). 廣州日報. 2019-06-28. `{{cite news}}`: Cite has empty unknown parameter: `|1=` (help)
**香港警察委任證**係香港警察嘅身份同職權識別證明。根據《警察通例》第20章，警察喺任何時候都要隨身攜帶委任證，去顯示警員嘅名、職級同委任號碼等資料。

歷史
--

香港警察用委任證嘅歷史嚟自英殖香港皇家警察時代當時宗主國英國嘅制度，警員向市民出示委任證去證明佢嘅身份。喺英國，除咗警察外，軍情五處（內務情報）官員都帶委任證。

委任證內容
-----

香港警察委任證式樣
委任證嘅正面用中文、英文同彩圖方式印有以下資料：

* 警員照片
* 警員姓名
* 警員職級
* 僱員號碼
* 「香港警察」及「HONG KONG POLICE」字眼嘅鐳射標記
* 警徽標誌（彩色）
* 背面聲明：「本證持有人是經正式委任的香港警察，其相片及資料載於背面。」

出示法規
----

### 《警察通例》

依據《警察通例》，警察用佢哋嘅權力嗰陣必須表明身分，便衣人員要出示委任證： 

|  |  |  |
| --- | --- | --- |
| 「 | 要擬進行的工作不妨礙人員妥為保管委任證，警務人員在任何時候均須隨身攜帶委任證。便衣人員不論是否當值，在與巿民接觸和行使警察權力時，必須表明身分及出示委任證。在案發現場的便衣人員，須將委任證掛在顯眼的地方，讓人易於辨認其身分。 | 」 |
| ——《警察通例》第20章14條第二點 |

喺有市民要求時，警長以下職級嘅警員應披露職級同警務處職員編號： 

|  |  |  |
| --- | --- | --- |
| 「 | 在不損害行動效率的情況下，人員於行使其法定權力時，在市民要求下應披露足以辨別其身分的個人資料。人員按要求表明身分後，應最低限度透露以下資料: （警長以下職級）職級及警務處職員編號。 | 」 |
| ——《警察通例》第20章3條 |

### 判決案例

1997年，一個叫Lau Yin Kum嘅女人被警察截查嗰陣要求過警察出示委任證，之後就發生衝突，警員亦以「阻差辦公」嘅罪名將Lau Yin Kum拘捕。原審裁判官裁定警察嗰陣執行緊職務，而被告Lau Yin Kum嘅行為構成阻差辦公，所以判被告罪名成立，被告隨即上訴。但係，高等法院推翻咗原審裁判，指出原審裁判官似乎認為被告冇喺警員要求下即刻出示佢嘅身份證，並要求一位軍裝警員出示委任證，呢個行為構成「阻差辦公」。高等法院清楚講到，呢個唔係適合嘅定罪基礎，因為「一名市名有權要求一名執行職務中的警員，不論他是軍裝與否，出示他的委任證以資識別」（第七段，筆者中譯）。換言之，要求警員喺執行職務嗰陣出示委任證，唔可以當做阻差辦公。

### 《警訊》講關於委任證

睇埋：警訊
2014年，《警訊》喺節目入面提到一個應屆會考生被身穿綠色軍裝自稱警員嘅男子「即時罰款」，攞走一百蚊，《警訊》喺節目入面教市民點樣去辨認委任證嘅真同假。同年嘅另一集《警訊》入面，主持表示市民有權同警察要求出示委任證，而警員亦需要跟住指示出示。 

2019年6月21號，元朗721事件前夕，葵涌警區重案組第二隊督察賈耀坤喺嗰日《警訊》節目度表示，便衣警務人員用警察權力嗰陣，必須主動出示委任證。軍裝警務人員用警察權力嗰陣，假如市民提出要求，亦要出示委任證。由於節目播放9日前咁啱係612示威入面蒙面速龍小隊拒絕出示委任證同展示警員編號嘅爭議入面，輿論認為嗰集節目嘅內容好諷刺。

爭議
--

香港警察畀示威者質疑蒙面同執勤時唔出示委任證
2019年12月嘅和你Christmas Shop，警員模仿普通市民，好難畀市民辨別
喺6·12事件開始，警員多次違反守則，喺執行期間未有出示委任證。喺之後示威現場嘅警員，無論係軍裝定係便裝警員，絕大多數都用面罩蒙面，部分更加唔肯出示委任證、唔展示警員編號，態度又惡劣。有警員甚至將出示委任證要求視為挑釁，對提出嘅市民惡言辱罵、恐嚇甚至拘捕。2020月8月16號，浸大學生會會長方仲賢被捕嗰時，四名黑衣警員中有三名仍然唔肯出示委任證。

攷
-

1. ↑  Wright, Peter (1988). *Spycatcher*. Bantam Doubleday. ISBN 978-0440201328.
2. ↑  何家騏，朱耀光：《香港警察：歷史見證與執法生涯》，香港：三聯書店（香港）有限公司，2011 年
3. ↑  〈教你分！假警察委任證6大錯位〉. 蘋果日報. 2015-09-11. 原著喺2021-02-22歸檔. 喺2021-02-14搵到.
4. ↑  〈《警察通例》〉 (PDF). 原著 (PDF)喺2019-08-14歸檔. 喺2019-08-28搵到.
5. ↑  端木皚 (2020-01-21). 〈要求警察出示委任證是阻差辦公嗎？〉. 眾新聞. 原著喺2021-02-22歸檔. 喺2021-02-14搵到.
6. ↑  香港警察. 〈港台警訊片段－警察委任證〉. 警訊.
7. ↑  〈市民要求警員出示委任證遭留難　便衣警察：警訊太膚淺〉. 熱血時報. 2014-12-14.
8. ↑  香港警察 Hong Kong Police. 〈罪案呼籲– 假冒警察〉. 警訊.
9. ↑  〈《警訊》教市民分辨警員身份　網民揶揄終極割席〉. 立場新聞. 2019-06-23. 原著喺2021-02-13歸檔. 喺2021-02-21搵到.

連出去
---

* Web Archive: 香港警務處網站有關出示委任證事宜的歷年網頁備份
**匈牙利人名**係指緊匈牙利人嘅姓氏命名習慣。匈牙利嘅人名由姓同名兩個部份組成。

組成
--

匈牙利人名同漢族人名一樣**姓行先，名放響姓嘅後面**，係歐洲少數同東方人名一樣順序嘅文之一。匈牙利人多數就由一個姓加一個名去組成，少數人會有第二名。

姓
-

匈牙利人嘅姓有唔少同職業有關，就好似「沙寶」（Szabó，意指「裁縫」）、「高華斯」（Kovács，意指「鐵匠」）、「豪拉斯」（Halász，意指「漁夫」）等。另一啲就係用嚟分辨匈牙利人以外嘅民族嘅人，就好似「尼美夫」（Németh，意指「德國人」）、「霍瓦特」（Horvát，即「克羅地亞人」）、「托特」（Tóth，即「斯洛伐克人」嘅古稱）、「歐拉」（Oláh，即「瓦拉幾亞人」嘅古稱）、「連耶爾」（Lengyel，即「波蘭人」）。

響19世紀至20世紀，匈牙利王國叫班非匈牙利人用匈牙利姓，有一啲就直接將自己個姓匈牙利文化。但大部份人依舊保留自己原來嘅姓，就好似「霍恩」（Horn）等。

以下呢個一覽表係2011年常見匈牙利姓嘅頭20名。

| 匈牙利常見姓氏一覽表 |
| --- |
| 2011 | 姓 | 意思 | 出自 |
| 排名 | 人數 |
| 1 | 235,400 (2.4%) | 拿治，Nagycode: hun promoted to code: hu  | 偉大嘅 | 匈牙利文 |
| 2 | 228,210 (2.3%) | 霍瓦特，Horváthcode: hun promoted to code: hu  | 克羅地亞人 | 南斯拉夫語支 |
| 3 | 217,359 (2.2%) | 高華斯，Kovácscode: hun promoted to code: hu  | 鐵匠 | 西斯拉夫語支 |
| 4 | 209,549 (2.1%) | 沙寶，Szabócode: hun promoted to code: hu  | 裁縫 | 匈牙利文 |
| 5 | 206,954 (2.1%) | 托特，Tóthcode: hun promoted to code: hu  | 斯洛伐克人 | 德文或匈牙利文 |
| 6 | 137,847 (1.4%) | 沃爾高，Vargacode: hun promoted to code: hu  | 皮匠 | 匈牙利文 |
| 7 | 131,435 (1.3%) | 基什，Kisscode: hun promoted to code: hu  | 細細粒 | 匈牙利文 |
| 8 | 106,942 (1.1%) | 蒙內，Molnárcode: hun promoted to code: hu  | 磨坊主 | 斯拉夫文 |
| 9 | 91,878 (0.9%) | 尼美夫，Némethcode: hun promoted to code: hu  | 德國人 | 斯拉夫文 |
| 10 | 83,188 (0.8%) | 法考什，Farkascode: hun promoted to code: hu  | 狼 | 匈牙利文 |
| 11 | 80,575 (0.8%) | 巴洛格，Baloghcode: hun promoted to code: hu  | 左優 | 匈牙利文 |
| 12 | 52,766 (0.5%) | 波普，Pappcode: hun promoted to code: hu  | 教士 | 拉丁文 |
| 13 | 52,131 (0.5%) | 塔卡斯，Takácscode: hun promoted to code: hu  | 織布工 | 斯拉夫文 |
| 14 | 51,224 (0.5%) | 尤哈斯，Juhászcode: hun promoted to code: hu  | 牧羊人 | 匈牙利文 |
| 15 | 47,151 (0.5%) | 拉卡托什，Lakatoscode: hun promoted to code: hu  | 鎖匠 | 意大利文 |
| 16 | 40,079 (0.4%) | 梅塞洛斯，Mészároscode: hun promoted to code: hu  | 屠夫 | 斯拉夫文 |
| 17 | 38,330 (0.4%) | 歐拉，Oláhcode: hun promoted to code: hu  | 羅馬尼亞人 | 日耳曼文 |
| 18 | 37,960 (0.4%) | 施蒙，Simoncode: hun promoted to code: hu  | 西緬 | 希伯來文 |
| 19 | 35,008 (0.4%) | 拉茨，Ráczcode: hun promoted to code: hu  | 南斯拉夫人 | 南斯拉夫語支 |
| 20 | 34,496 (0.3%) | 費克特，Feketecode: hun promoted to code: hu  | 黑（頭髮）嘅 | 匈牙利文 |

人名
--

同好多其他國家一樣，匈牙利人嘅名成日同宗教、國家歷史有關，多數會用一啲聖徒或者國王嘅名。女仔嘅常見名有「伊迪高」（Ildikó，即英文嘅Hilda）、「瑪吉」（Margit，源自匈牙利王國公主聖瑪吉）、蘇菲亞（Zsófia，即英文嘅Sophia）等；男仔嘅常見名有「安德拉斯」（András，出自匈牙利國王安德拉斯一世）、「捷爾吉」（György，源自聖佐治）、伊斯特凡（István，出自匈牙利國王伊斯特凡一世）。

第二名或教名
------

根據法律，響匈牙利出世嘅公民只可以有一個或者兩個名。匈牙利人傳統上多數淨係得一個名，但近代有越嚟越多人改兩個名。就好似柯班·域陀·米海，姓「柯班」，第一名「域陀」，第二名「米海」，一般場合會淨係叫第一名，即「柯班·域陀」。不過由於歐美人名係名行先、姓放響最後，所以「柯班·域陀·米海」響英文會變做「域陀·米海·柯班」，將個姓「柯班」調咗去最後。

響受洗嗰陣，細路可以得到一個洗禮名，尤其係當原名入面冇同聖徒有關嘅名、或者缺乏主保聖人嗰陣。響接受堅信禮嗰陣，會再得到一個名，但平時唔會用呢個名。洗禮名同埋堅信禮名都淨係有宗教意義，並唔係正式嘅名。

攷
-

1. 1 2  *The Chicago Manual of Style* (第17版). University of Chicago Press. 2017. doi:10.7208/cmos17. ISBN 978-0-226-28705-8.
黃石國家公園嘅彩色嗜熱古菌；嗜熱古菌可以喺攝氏過百度嘅溫泉當中生存。
**嗜極生物**si3 gik6 sang1 mat6（英文：**extremophile**）係指一啲能夠喺多數生物都生存唔到嘅地方生存嘅生物。

例如係地衣（liche）噉，有科學家試過做實驗，喺實驗室入面模擬火星嘅環境－火星平均溫度得嗰攝氏零下 60 度，而且大氣層以二氧化碳為主，一般嘅人類唔著太空衣難以長時間喺火星生存－不過地衣就有能力喺模擬嘅火星環境當中獨力生存成個月咁耐。

已知嘅嗜極生物冚唪唥都係微生物。

重要特徵
----

嗜極生物嘅一大特徵係擅長運用一啲唔尋常嘅能量來源：嗜極生物好多時可以忍受凍結、冇水、極少嘢食同埋高輻射等等絕大多數生物都頂唔順嘅嘢，而且仲有可能喺啲噉嘅環境下生存數以年甚至世紀計嘅時間；一般生物之所以頂唔順呢啲環境，其中一個主因係因為呢啲環境會搞到生物做唔到「由太陽光嗰度攞能量」嘅過程－一般嘅地球植物要做光合作用，而動物就一係食植物、一係食其他動物，極低或者極高溫度、冇水同冇光都會阻礙上述生命過程嘅進行，但嗜極生物好多時都識得直接噉由火山或者輻射等嘅來源嚟攞佢哋生存要用嘅能量，呢點令到佢哋能夠喺冇水或者不見天日嘅地方生存。

相關學科
----

睇埋：生物學同埋天體生物學
天體生物學（astrobiology）係生物學嘅一個子領域，專門思考「一粒行星要達到乜條件先可以有生命喺上面存活」嘅問題，而天體生物學家亦好有興趣研究嗜極生物：地球以外嘅行星嘅環境同地球好唔同，好多時都好似嗜極生物嘅生存環境，例如南極嘅某啲地區溫度（以地球嚟講）極低，而且鹽嘅濃度高、礦物質嘅濃度低、同埋紫外光（UV）輻射勁，呢啲特性令呢啲地區嘅環境同火星表面相當似，所以如果搵到能夠喺呢種環境下生存嘅嗜極生物，科學家就可以作出「生命係有可能喺火星上存活」嘅宣稱。

睇埋
--

* 生命
* 海洋生物
* 外星生物

攷
-

1. ↑  Mars Facts. *NASA Science*.
2. ↑  "Lichen survives harsh Mars environment". 原著喺2012年5月28號歸檔. 喺2018年5月5號搵到.互聯網檔案館嘅歸檔，歸檔日期2012年5月28號，.
3. ↑  Chang, Kenneth (12 September 2016). "Visions of Life on Mars in Earth's Depths". *New York Times*.
4. ↑  Rampelotto, Pabulo Henrique (2010). "Resistance of microorganisms to extreme environmental conditions and its contribution to astrobiology". *Sustainability*. 2 (6): 1602–23.
5. ↑  Extremophiles and Life Beyond Earth.
6. ↑  Wynn-Williams DA, Newton EM, Edwards HG (2001). *Exo-/astro-biology : proceedings of the first European workshop*, 21 - 23 May 2001, ESRIN, Fracscati, Italy. Exo-/Astro-Biology. 496. p. 226.

拎
-


維基同享有多媒體嘅嘢：  
**extremophiles**

* Extreme Environments - Science Education Resource Center
* Extremophile Research
| How to read a taxoboxHow to read a taxobox**海龜** |
| --- |
| 夏威夷綠海龜夏威夷綠海龜 |
|
| **物種分類** |
| 

|
|  |
|
|
| 界 | 動物門 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬蟲類 |
|
|
|
|
|
| 目 | 龜鱉目 |
| 亞目 (Subordo): | 龜科 |
|
|
|
|
|
|
| Superfamily: | **海龜目**Bauer，1893 |
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Genera |
| * Family Cheloniidae (Oppel，1811)
	+ *Caretta* 赤蠵龜
	+ *Chelonia* 綠海龜
	+ *Eretmochelys* 玳瑁
	+ *Lepidochelys* 肯普氏龜
	+ *Natator* 平背龜
* Family Dermochelyidae
	+ *Dermochelys* 稜皮龜
* Family Protostegidae（絕種）
* Family Toxochelyidae（絕種）
* Family Thalassemyidae（絕種）
 |
|

稜皮龜
**海龜**係住響海裏面嘅龜。佢哋響地球上已經生存咗超過一億年，一啲早期化石記錄更可追溯至 二億三千萬年前。

分類
--

目前全球共有七個海龜品種，當中五個品種棲息響熱帶同亞熱帶海洋範圍，其餘兩種只喺特定水域出沒。

* 稜皮龜（Leatherback turtle）學名：*Dermochelys coriacea*
* 赤蠵龜（Loggerhead turtle）學名：*Caretta caretta*
* 綠海龜（Green turtle）學名：*Chelonia mydas*
* 玳瑁（Hawksbill turtle）學名：*Eretmochelys imbricata*
* 大西洋麗龜（Kemp's Ridley turtle）學名：*Lepidochelys kempii*，主要響墨西哥灣出現。
* 太平洋麗龜（Olive Ridley turtle）學名：*Lepidochelys olivacea*
* 平背海龜（Flatback turtle）學名：*Natator depressus*，只響澳洲北部同新畿內亞南部出現。

生活習性
----

海龜具遷移特性，成年海龜會每隔幾年由棲息地游幾百以至幾千公里，返到出世嘅沙灘生蛋。

食啲乜
---

食水母，因此常常因誤食膠袋而死亡。

繁殖
--

海龜係卵生嘅，生完蛋之後會自己離開。小烏龜出世之後，會自己走落海。

響香港嘅情況
------

根據歷史記載同村民嘅描述，香港有唔少海灘，例如南丫島嘅東澳，下尾灣，大嶼山嘅塘福，大浪灣，香港島石澳，大潭灣，響幾十年前都有海龜上岸生蛋。但市區同郊區發展得太快，呢啲海灘已再無見到海龜生蛋。

如今，只有南丫島嘅深灣重有一小群綠海龜經常上岸生蛋，係香港唯一現存綠海龜生蛋地點。西貢大浪西灣係近年首次發現有綠海龜生蛋嘅地方。根據原村民口耳相傳，以前香港整個東部同南部水域沿岸，都係綠海龜嘅生蛋地點。 

另外，響東平洲、赤門、鶴咀等地方都有發現活生或擱淺嘅海龜。香港曾記錄過五種海龜：分別係綠海龜、玳瑁、赤蠵龜、稜皮龜同太平洋麗龜。

2006年，一個環保組織響西貢大浪西灣海灘發現海龜蛋，係30年來首次。2007年，呢批小海龜有部分暫時住喺香港濕地公園同香港海洋公園，直到天氣和暖就會回歸大海。

參考
--

* 漁護署，《迢迢千里》，天地圖書有限公司，ISBN 988-201-610-3
* 世界自然（香港）基金會《海龜：現狀與保育》資料單張

出面網頁
----

* 香港漁農自然護理署 - 海龜基本資料


|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |
**香港移民潮**，指香港人喺第二次世界大戰之後、1967年六七暴動後同埋1980年代中後期至1990年代初（由中英談判、八九民運到九七回歸之前）、2010年代移民外國嘅事，當中嘅1980年代中後期至1990年代初，係移民潮嘅高峰期。

二戰之後
----

第二次世界大戰之後，新界傳統農村受到城市化嘅影響，新界原居民為咗搵食，去英國，落地英國，成為英國國民。

六七暴動後
-----

1967年，中共發動六七暴動，社會立立亂，一啲香港居民對香港憂慮前景嘅人，移居外地。何紫嘅兒童文學作品《40兒童小說集》，講咗香港細路因為家人移居外國而要同同學仔分開嘅古仔。

中英談判（移民潮1.0）
------------

由1980年代開始，中英就香港前途問題談判，中共要吞併香港，擔心共產黨統治。1984年12月19號，中共同大英帝國簽署《中英聯合聲明》，確立1997年香港主權移交中共。唔少香港人開始有移民嘅打算。

八九民運（移民潮2.0）
------------

1989年，中共發動六四大屠殺嚇驚唔少香港人，移民潮再現。紐西蘭、加拿大、澳洲同美國係當時熱門之選。當時，唔少香港人移咗去加拿大溫哥華。其他熱門城市有多倫多、澳洲雪梨及墨爾本、紐西蘭奧克蘭及威靈頓、美國紐約市、三藩市、洛杉磯及芝加哥噉。當時嘅流行曲亦有講情人因為同家人移民做背景。

攞到外國護照嘅香港人回流香港。

九七之後（移民潮3.0）
------------

香港喺2010年代面臨社會同政治環境嘅問題，包括港中矛盾、買樓艱難、政治環境（雨遮革命、香港本土派冒起）。2013年，香港保安局話同年頭半年有3,900個香港人移居海外，比起2012年同期升8%。《華爾街日報》中文版喺同年8月21號引述該項數字報道，指出香港回歸逾15年後，香港人移民數字再升。有啲移民顧問話，近幾個月想移民嘅香港人愈來愈多，報道引述澳加移民顧問公司（Auscan Visa Migration）代表指出，2012年想移民嘅香港客人數量增加一倍。加拿大雷立得移民事務所（Rothe International Canada）代表話，香港樓價係促使中產階層移民嘅因素。

反送中運動、港版國安法（移民潮4.0）
-------------------

內文：香港2021年移民潮
2020年，中共強行實施港版國安法同顛覆香港選舉制度，大肆侵犯人權、消滅新聞自由、迫害政治異見人士，令一國兩制名存實亡，掀起香港新一波移民潮。
唔好同馬來西亞小六鑒定考試搞亂。
**呈分試**係香港教育局根據校內考試嘅成績去編排全香港小學生嘅排名。呈分試唔係全港嘅統一考試，每間小學需要將每位學生五年級下學期同六年級頭兩次考試嘅成績呈交畀教育局，教育局會因應每位同學喺呢三次考試嘅成績嚟決定嗰位同學升中嘅派位組別，組別越高，可以派到Band 1中學、英文中學或心儀中學嘅機會就越高。

教育局會根據每間學校各方面嘅表現，例如教學評估，升中分班成績等因數去調整所屬校網所有學校同學生嘅成績排名，然後分為三個派位組別。所以學校同學生嘅排名都好重要。如果考試成績唔係太好，會直接影響同學升中嘅派位結果，未必能夠升讀心儀嘅中學。

每科成績喺呈分試所佔嘅比重都唔同，根據教育局嘅建議，中文、英文同數學各佔24%，即係共72%，而剩低嘅28%會分畀常識，視覺藝術同音樂等科目。因為中英數呢三科已經佔咗大約四分三嘅比重，所以呢三科非常重要，但係並唔代表可以睇低其他科，因為有啲小學，呢啲所謂次要科目對佢哋都好重要，因為有啲學校嘅校內成績排名，兩位學生嘅平均分只差一分，排名都有機會相差十名以上。

呈分試取消
-----

2020年由於受到新冠疫情影響，教育局宣佈全港延長學校停課，唔會早過2020年4月20號復課，小六第三次呈分試取消。2019-20年學年小六學生嘅中一派位會根據小五第一次同小六第二次呈分試成績安排。

2022年由於受到第五波疫情影響，小六第三次呈分試取消，小六學生嘅中一派位組別將會根據喺小五下學期同小六上學期由學校向教育局呈報嘅校內成績決定。

參考
--

1. ↑  呈分試機制及其重要性
2. ↑  教育局宣布全港學校暫停面授延至3.6　小六呈分試取消

睇埋
--

* 升學面試
少女：「唉，我做唔到將禾稈草變做金，今次死梗喇。」  
小妖：「小姐唔使閉翳，我可能幫到你。」
《**個名怪嘅小妖**》（德文：**Rumpelstilzchen**；英文：**Rumpelstiltskin**）係《格林童話》有收錄嘅一個童話故事。

個故仔嘅情節講到有隻仙子，佢個名好怪叫 **Rumpelstilzchen**。佢幫女主角將禾稈草變做金，代價係想要得到女主角嘅頭一個親生細路。然後過咗好多年，個女人生咗個啤啤bi4 bi1，隻仙子再出現想夾硬帶個細路走。

情節
--

喺好耐好耐以前，有個磨坊主人。佢向國王講大話，話自己個女（女主角）能夠將禾稈草織到變做金絲。國王聽到就召見個女仔，仲將佢韞咗入間密室，密室裏面淨係得禾稈草同埋紡車。國王下命令，叫個女仔要喺聽日朝早之前將啲禾稈草織到變成金，如果唔係就要處死佢。

正當女主角諗住自己實死冇生嗰時，有一隻小妖出現喺佢面前。小妖開口，話佢可以施法將啲禾稈草變成金，不過佢想要女主角條頸鏈。女主角肯交易，然後小妖就將啲禾稈草變咗做金。不過到咗第二朝，國王要求女主角再做多次「禾稈草變金」，當晚小妖再出手幫女主角，今次係攞走女主角隻戒指。到咗第三日朝早，國王又要求女主角做多次，今次女主角冇嘢可以畀小妖，小妖就話想要女主角嘅第一個親生細路。

後嚟國王決定要娶女主角做老婆—於是出身寒微嘅少女就做咗皇后。過咗好幾年，皇后生咗個啤啤bi4 bi1，啱啱生完嗰晚小妖真係出現，仲想夾硬帶走個細路。救子心切嘅皇后哀ai1小妖。小妖於是就提出：

「如果你可以喺三日內估啱我真名係乜，我就唔會搶走你個啤啤。」
皇后周圍打探，打探咗一輪之後，發現佢有個使者知隻小妖叫乜名：

「呀，皇后陛下，我早排咁啱撞到隻小妖喺森林裏面唱歌，佢啲歌詞提到佢個名叫 **Rumpelstilzchen** 。」
而到咗最後嗰晚，皇后去到小妖面前，估小妖個名係 **Rumpelstilzchen** —估啱咗。小妖跟住就發晒爛渣，係噉喺度跳嚟跳去，跳跳吓大力得滯，將自己個身體撕咗做兩半。

故仔完。

亦都有啲版本話，隻小妖最後係好嬲噉坐住隻大湯殼飛走。

睇埋
--

* 《格林童話》
* 《史力加萬歲萬萬歲》有取材自呢個童話故事。

攷
-

1. ↑  "Rumpelstiltskin". *Encyclopedia Britannica*. Retrieved 2020-11-12.
2. ↑  Rumpelstiltskin （英文），《個名怪嘅小妖》一個英文譯版。
3. ↑  首歌嘅一個英文譯版：  
"Tomorrow I brew, today I bake,  
And then the child away I'll take;  
For little deems my royal dame  
That Rumpelstiltskin is my name!"

拎
-


維基同享有多媒體嘅嘢：  
**Rumpelstilzchen**

* Rumpelstiltskin （英文），不列顛百科全書講呢個故仔。
* Rumpelstiltskin （英文），《個名怪嘅小妖》一個英文譯版。
* Literature / Rumpelstiltskin （英文），TV Tropes 講《個名怪嘅小妖》呢個故仔。
2017年中華掠影片頭
《**中華掠影**》（英文：China News Wrap Up）係香港電視廣播有限公司無綫新聞新聞及資訊部製作嘅新聞節目，報道中國大陸同台灣相關嘅新聞，內容大多來自當地電視台片段。呢個節目有三個版本，其中一個喺無綫新聞台嘅獨立節目，另一個喺《香港早晨》其中一個環節，而神州新聞台喺普通話版本。

香港其他電視台播出嘅相近類型節目包括now新聞台《首都專綫》同埋HOY資訊台《中國在線》。

播出時間
----

### 無綫新聞台版本

* 星期一至五09:20。
* 星期六、日13:15（整合星期一至五內容播出）。
* 每日凌晨02:45及04:15重播前一日內容。

2012年1月15日之前，如果星期六或日翡翠台《晚間新聞》延遲至23:45播映嘅時候，23:50一節會暫停播放。由2012年1月21日開始，即使星期六或日翡翠台《晚間新聞》延遲至23:45播映時，《中華掠影》仍然會喺23:50播放。而2014年7月20日起逢星期六、日取消23:50一節。

2013年1月2日起，節目隨互動新聞台安排提供字幕。

2013年7月8日起，節目更改片頭，名牌（namecard）底色由紅橙色改為藍綠色。

過往亦會喺星期一至五非港股交易日13:15重播，但2015年1月10日起取消。

2018年7月1日起增加凌晨02:45及04:15重播。

2019年1月15日起，TVB新聞台停播，節目只喺無綫新聞台播出。

### 直播新聞台版本

停播前播映時間：

* 星期三03:00。
* 星期六12:30、21:00、03:00。

2018年8月15日起，因為呢個台停播，所以節目亦都停播。直播新聞台所播出嘅係集合前三日無綫新聞台版本嘅中華掠影而所剪輯成嘅重播版本。

### 無綫財經·資訊台版本

停播前播映時間：

* 每日20:15。
* 每日23:45。

2019年9月25日起，係無綫財經·資訊台播出，但到同年10月14日起停播。

### 《香港早晨》環節

《香港早晨》時段內08:20、08:50播出，每節只播出一個新聞。

### 神州新聞台版本

普通話播出，並由明珠台普通話新聞主播任職。

主播
--

無綫新聞台版本由無綫新聞台主播主持；《香港早晨》版本由當日《香港早晨》新聞主播主持。

軼事
--

《中華掠影》雖然係獨立節目，但無綫新聞台節目表係《新聞報道》同埋《午間新聞》（星期六、日）時段內播出。但由2013年5月6號起，節目表會寫明星期一至五09:00至09:15，同埋星期六、日13:10至13:30播出「新聞報道 及 中華掠影」，之後星期一至五09:15至09:30就只播出「新聞報道」，不過09:15播出嘅係《中華掠影》，星期六、日13:10至13:30唔係播出《新聞報道》，而係13:20播出《中華掠影》。

Template:無綫電視新聞節目
**可運算度**（粵拼：ho2 wan6 syun3 dou6；英文：**computability**），又叫做**可計算度**，係指一個問題有冇可能可以用運算嘅方法解決－如果一個問題係可以用電腦解決嘅，噉呢個問題就係可運算嘅，否則呢個問題就係不可運算嘅。

概論
--

睇埋：運算理論
舉個例說明，好似係好出名嘅停機問題（halting problem）噉：首先，電腦程式可以分做兩大種：

例：while (true) continue；呢種程式**唔會停機**－部電腦一行呢個程式就會一路行落去，永世唔會停。
例：print "Hello, world!"；呢種程式**會停機**－部電腦會逐行逐行碼行咗佢，最後停低。
根據英國數學家亞倫圖靈嘅證明，呢個世界冇可能有電腦能夠攞一個程式嘅碼做輸入，再俾出正確嘅「呢段碼會唔會停機」輸出（停機問題）。圖靈用嘅係反證法（proof by contradiction），證明如果呢個世界上有個程式能夠做到噉嘅工作，就會發生一啲冇可能嘅事。呢個證明大致上係噉嘅：

想像有個程式，`halts(f)`，如果 `f` 係一個會停機嘅子程序，`halts(f)` 會出「真」（1），否則`halts(f)` 會出「假」（0），再想像以下呢個程序：

```
def g(): # 定義 g
    if halts(g): # 如果 halt(g) 係真...
        loop\_forever() # 做永遠唔停嘅 loop

```

呢個程序會引致一個大矛盾：如果 `g()` 係會停機嘅，噉 `halts(g)` 會出「真」，於是 `g()` 就會進入永遠係噉行（loop\_forever）嘅狀態－出現矛盾；而如果 `g()` 係唔會停機嘅，噉 `halts(g)` 會出「假」，於是 `g()` 就唔會進入永遠係噉行（loop\_forever）嘅狀態－又出現矛盾。因為噉，如果呢個世界有電腦曉攞一個程式嘅碼做輸入，再俾出正確嘅「呢段碼會唔會停機」輸出嘅話，就會出現一個邏輯上嘅矛盾，所以呢一個程式冇可能存在喺呢個世界上－即係話「攞一個程式嘅碼做輸入，再正確噉判斷個程式會唔會停機」係一個不可運算嘅問題。

睇埋
--

* 運算理論
* 運算複雜度
* 我哋而家唔知，將來都唔會知

攷
-

1. ↑  Church, Alonzo (1936). "An Unsolvable Problem of Elementary Number Theory". *American Journal of Mathematics*. 58 (58): 345–363.
2. 1 2  Alan Turing, On computable numbers, with an application to the Entscheidungsproblem, *Proceedings of the London Mathematical Society*, Series 2, Volume 42 (1937), pp 230–265.
3. ↑  Davis, Martin (1965). The Undecidable, *Basic Papers on Undecidable Propositions, Unsolvable Problems And Computable Functions*. New York: Raven Press.. Turing's paper is #3 in this volume. Papers include those by Godel, Church, Rosser, Kleene, and Post.
**Best 電器**（Best Denki Co. Ltd.，港譯：香港最好電器）係一間日資家庭電器零售店，根據地喺日本九州福岡，喺1953年9月3號創立，而家係日本第七大家電零售店。佢哋嘅總部喺日本福岡縣福岡市博多區千代六丁目2番33號，總店就喺福岡縣福岡市中央區天神一丁目9番1號。

概況
--

Best 電器喺日本全國有616間鋪，主要集中喺九州。集團嘅業務喺1997年達到高峰，成為日本最大家電連鎖店，但近年滑落到第七位，海外分店遍及台灣、新加坡、馬來西亞同印尼。

紀事
--

* 1953年9月，集團前身**九州機材倉庫株式會社**創立
* 1956年1月，開始喺目前福岡出售電器
* 1968年，正式命名為 ベスト電器（Best電器）
* 1973年9月，集團喺福岡證券交易所上市
* 1999年10月，推出網上售賣服務

香港分店
----

最好電器嘅香港九龍灣MegaBox分店
最好電器早喺1980年代後期進駐香港，當時百貨公司八佰伴嘅電器部係由最好電器經營。1997年八佰伴清盤嘅時候，由於八佰伴賣嘅電器都係由最好電器擁有，所以清貨貨品唔包括電器。最好電器屯門市廣場同新城市廣場嘅分店喺原來嘅位置繼續經營，而屯門市廣場分店更加一路經營到2011年由蘇寧鐳射接手為止；換而言之，目前屯門市廣場蘇寧鐳射嘅位置，正正就係當年嘅八佰伴電器部。

2011年6月1號，香港最好電器撤出，剩低三間鋪由蘇寧鐳射接手。接手嘅分店包括：

* 九龍灣旗艦店（位於MegaBox）
* 大角咀店（位於奧海城二期）
* 屯門店（位於屯門市廣場）

香港最好電器喺全盛時期最多開過8間分店，喺蘇寧鐳射接手之前已經執笠嘅分店包括：

* 將軍澳店（位於新都城二期，2007年6月10號執咗）
* 馬鞍山店（位於新港城，2008年5月16號執咗）
* 鑽石山店（位於荷里活廣場，2010年9月26號執咗）
* 荃灣店（位於愉景新城，執咗）
* 愉景灣店

另外，最好電器曾經喺1994-1996年期間，喺何文田愛民商場開分店，係香港第一間獨立於八佰伴電器部嘅最好電器分店，當時租用咗愛民商場嘅G38舖；但經營一年幾就執笠，原址租咗俾惠康超級市場直至2012年5月商場大翻新為止，現時嗰個舖位係麥當勞，並且因為消防條例，永久閂咗原先地庫嗰部份。

連出去
---

* Best電器日本網頁
* Best電器日本網上商店
* Best電器 新宿高島屋店
* Best電器鹿兒島


維基同享有多媒體嘅嘢：  
**Best Denki**

1. ↑  〈BEST電器店撤出香港〉 (香港中文). 東方日報. 2011-05-30. 原著喺2020-08-04歸檔.
**張宏光**（粵拼：zoeng1 wang4 gwong1；1963年—），係中國作曲家、北京電影學院教授。佢喺中央音樂學院作曲系畢業，佢之後做咗北京電影學院中國電影音樂研究院副院長。佢亦做過2004年夏季奧林匹克運動會閉幕式「中國八分鐘」、慶祝中華人民共和國成立六十周年焰火晚會、第十一屆全運會開幕式同2010年廣州亞殘運開幕式等活動嘅音樂總監。

簡介
--

張宏光為《向天再借五百年》（康熙王朝主題曲）、《等待》、《精忠報國》、《鴻雁》、《美人吟》（孝莊秘史主題曲）、《陽光路上》、《最後的傾訴》（漢武大帝主題曲）等歌嘅作曲人，《母親》、《父親》、《常回家看看》、《兒行千里》、《春天的故事》、《兩隻蝴蝶》、《狼愛上羊》、《窗外》等歌嘅編曲人。

參考
--

1. ↑  〈「張宏光音樂創作工作室」為瀋陽培養「接班人」〉. 沈陽網. 原著喺2019年5月29號歸檔. 喺2021年9月30號搵到.
2. ↑  〈【文化名家話北京】張宏光：聆聽北京 用音符講述文化情懷〉. 光明網. 原著喺2021年9月30號歸檔. 喺2021年9月30號搵到.
3. ↑  〈【大咖說】張宏光：音樂已融入我的血脈〉. 新華網.`{{cite news}}`: CS1 maint: url-status (link)
4. ↑  〈作曲家張宏光再推大手筆 何璐為漢武大帝唱插曲〉. 西安晚報.
5. ↑  〈張宏光經典作品音樂會將辦 閻維文韓磊黃綺珊等獻唱〉. 消費日報.
沙動畫表演
繪畫沙動畫影片
**沙動畫**（英文：**Sand animation**），坊間多數簡稱叫**沙畫**，係以沙作為影像構成材料，喺一塊打前光燈或者背光嘅玻璃上用沙粒繪畫出各種圖畫。有兩種表演方式，第一種係即場表演，一邊講故仔一邊用手或工具畫圖；第二種係逐格拍攝每一幅沙畫，之後製作成動畫。沙動畫有獨特嘅影像風格，可以有比其他動畫較難表現嘅效果。

沙動畫嘅手法通常係將啲沙放喺垂直式嘅動畫拍攝台上嘅玻璃枱面，並從玻璃背後打光；動畫師用手或小工具，撥啲沙嚟畫出多元化嘅圖案，創作出以沙構成、明暗對比強烈嘅活動影像。

參考
--

1. ↑  〈沙畫動畫 Sand Animation〉. 原著喺2021年12月13號歸檔. 喺2021年12月13號搵到.

|  |  |
| --- | --- |
| Stub icon | 呢篇文係同藝術有關嘅楔位文。歡迎幫維基百科擴寫佢。睇 • 論 • 改 • 歷 |

| * 睇
* 傾
* 改
視覺藝術（視藝設計原則） |
| --- |
| 整件作品出嚟畀人睇嘅藝術 |
| **畫畫**
* 油畫
* 水彩畫
* 水墨畫
* 炭筆畫
* 粉彩畫
* 濕壁畫
* 數碼繪畫
* 塗鴉
* 版畫
 |
| **其他**
* 雕塑（雕像同浮雕）
* 建築設計
* 陶藝
* 書法
* 插花
* 盆栽
* 摺紙

* 影相（相）
* 拍戲（電影）
* 光藝術
* 組合藝術
* 生成藝術（演算法藝術）
* 沙動畫
 |
| **拉雜相關**
* 色彩理論
* 造型同裝飾藝術
* 3D 投影
* 雅藝術
* 工藝
* 設計（圖像設計）
* 視覺
* 創意
* 靚
 |
**一點明體**（**I.明體**、**I.Ming**、日文：一点明朝）係開源中文明體，字形跟傳承字形，由一點字坊整，今陣（二〇二三年七月十七號）出到八點〇〇版（二〇二二年九月六號），可用OpenType參數揀異體字、簡化字同唔同嘅標點格式，並提供唔同連結字功能。

**新一細明體**（**PMingI.U**）由一點明體叉出來，分別係行距加大咗，同微軟視窗用嘅上升高度同下降高度收窄咗，三組數值都整到好似（新）細明體噉。

收字範圍
----

佢收晒全部五大、GB2312、IICore、《通用規範漢字表》漢字，以及《常用香港外字表》一點八版嘅全部字元、「再會豆腐字」《本土語言外字表》二〇二〇年版全部字元、《康熙字典》全部字頭，此外重整埋部首同補充部首、筆畫、注音符號同注音符號擴展、蘇州碼子、蔴雀牌、中國象棋、中國算籌、中式「正」字計數符號、八卦、易經六十四卦、太玄經八十一卦等字元，覆蓋絕大部份正體／繁體中文用嘅字元，滿足香港同臺灣用者嘅一般需求。

睇埋
--

* 明體
* 黑體
* 圓體

註
-

1. ↑  一點字坊嘅官方講法係「行高改窄」，用專業術語來講係OpenType嘅行隔（typo line gap）加大咗，而微軟視窗專用嘅Win ascent同Win descent就整細咗。

攷
-

1. 1 2 3  《I.Ming ( I.明體 / 一點明體 / 一点明朝 / 一点明体 )》, I.字坊 (I.Font Project), 2023-07-16, 喺2023-07-16搵到
2. ↑  內木一郎; 夜煞之樂 (2022年8月28號). 〈一點明體功能記錄〉 (PDF). 8.000 版. 喺2023年7月16號搵到.
**秦楚瀅**（英文：**Nami Chun**，1998年5月9號—），本名**曾芷婷**，另一藝名**娜美**，係香港女模特兒同網絡紅人。中學讀聖芳濟各書院，之後喺香港專業教育學院（沙田）讀高級文憑。細個因為拍過窮飛龍嘅YouTube校園喜劇《男X女Y補習社》而為人所熟悉，之後拍咗電影《＃PTGF出租女友》作為影壇出道作。2023年9月因曾喺粉絲群組提供開戶邀請碼同為CryptoPARD加密豹學院拍攝過宣傳影片而捲入JPEX風波，另有傳佢嘅經理人公司老闆係前網絡紅人屎萊姆。

演出作品
----

### 電視節目（港台電視）

* 2022年：《新時代奮鬥者》參加者
* 2023年：《我們之間第二季》- 第二集《麻辣咖哩》 飾 嘉瑩

### 電視節目（ViuTV）

* 2016年：《網絡瘋人》（第9集）

### 劇集（ViuTV）

* 2023年：《和解在後》飾 區太（第9集）
* 2024年：《法與情》飾 Janet（林大狀助手）（第11集及第17集）

### 電台節目（香港電台）

* 2022年至2023年11月：《150遇上170》主持人（香港電台第二台）

### 電影

* 2021年：《＃PTGF出租女友》 飾 Wing

參考
--

1. ↑  秦楚瀅 Nami 娜美 Facebook
2. ↑  YouTube影片 與富豪男友的一日浪漫約會 一句話讓香港娜美心臟爆擊！太撩了！
3. ↑  JPEX｜KOL娜美被爆曾為加密貨幣招攬生意 好姊妹Kimi急割席！

出面網頁
----

* 秦楚瀅嘅Instagram頁
* 秦楚瀅嘅Facebook頁
巴西嘅古里提巴係快速巴士系統嘅發源地
**快速巴士系統**（英文：**bus rapid transit**，簡稱 **BRT**），又叫**巴士快速交通系統**、**快速公交運輸系統**，係公共交通系統一種，指用巴士，配合巴士專用綫，來lei4提供類似 ｢捷運｣（rapid transit，即係地下鐵）嘅服務，提高服務質素同時減低成本，由巴西嘅 Jaime Lerner 喺1974年發明，佢本行係畫則師，但係當時被委任咗做古里提巴市長，所以古里提巴係全世界第一個有快速巴士系統嘅城市。

快速巴士系統有個業界標準，由美國嘅 ITDP（交通及發展政策學會[*暫譯*]）制定，呢個係個可加可減嘅計分標準，得分唔夠唔可以叫 BRT。

拎
-

* 快速巴士系統嘅業界標準（英文）

攷
-

1. 1 2  Martin, Reece (2022年10月4號). *The Promise & Danger of BRTs*. *RMTransit* (加拿大英文). 喺2023年7月4號搵到.
2. ↑  Reed, Drew (26 May 2015). "How Curitiba's BRT stations sparked a transport revolution – a history of cities in 50 buildings, day 43". *The Guardian* (英國英文). 喺2023年7月5號搵到.

|  |  |
| --- | --- |
| Stub icon | 呢篇**快速巴士系統**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
16世紀嘅德國式莊園住宅
14世紀嘅英格蘭式莊園住宅
18世紀嘅波蘭式莊園住宅
**莊園嘅住宅**係一種帶有歷史意義嘅家宅院加有莊園式嘅中心住宅。呢種最基礎嘅地域組合式結構嘅建築就喺歐洲嘅封建時期已經有喇，而呢啲屋成日都係畀莊園之王嚟住嘅。佢係由一個莊園同埋佢嘅大堂，組成嚟管理皇帝嘅莊園法庭同埋莊園嘅人客、宴會嘅公共大餐。雖然話呢種咁嘅屋喺依家嚟講，係冇咩人嚟接受喇，因為呢啲屋企喺中世纪末嗰陣，就係有錢佬住嘅屋。呢啲屋雖然話係加強咗個結構，但呢啲屋係成日特登用嚟畀人睇多過畀人攞嚟做防空洞嘅。而莊園嘅住宅，主要係出現響歐洲嘅封建主義國家入面，有時都被人話成呢啲屋唔係城堡就係宮殿，重有好多隻嗌法都有……

建築學嘅角度
------

雖然話呢啲屋都唔係城堡嘅典型要塞，但係好多間嘅莊園住宅都係加固咗嘅。佢哋成日都係用墻或者係溝渠嚟圍住成個農民嘅建築。佢重安排咗啲差佬嚟24個鐘睇實附近有冇賊佬或者係歹徒嚟喺呢間屋附近搞搞震。喺好耐之前，嗰啲差佬成日就把守響有活動橋嘅護城河附近，而且佢哋都喺警衛室同埋監視塔入面嘅，但係佢哋對於有防守嘅城堡嚟講，再大嘅塔或者係再猛嘅墻壁設計，凈係可以擋得住個圍攻咋。不過呢啲屋最基本嘅設計係從一個大堂到附近嘅細房仔入面，唔單止多咗啲和平生活，重減少咗出面嘅封建戰爭。

喺16世紀初嗰陣，莊園嘅住宅同埋細嘅城堡仔都係成日畀鄉下嘅仁兄同埋好多防禦嘅設備攞到舒適同埋嘅有特征性嘅意義。

睇埋
--

* 大宅
* 握手樓
* 大廈
* 鴿樓
* 莊園嘅領主
* 莊園嘅制度
* 比璐塔
* 巴素式住宅
* 庭院式城堡
* 塔樓
* 別墅

出面網頁
----



維基辭典有呢個詞嘅解釋：  
**莊園大屋**

維基同享有多媒體嘅嘢：  
**Manor houses**

維基同享有多媒體嘅嘢：  
 **Manor house**

* Reality TV show recreating life in an Edwardian manor house.
* Timelines TV Interactive video timeline of British history with section on medieval manors.
* UK Manor House news blog
* Estonian Manors Portal – the English version gives the brief overview of 438 best preserved manor houses in Estonia.
* Portal of Association of Latvia's castles, palaces and manors – the English version gives the information about all manors and castles in Latvia, routes and photos.
「望海樓」跳轉嚟呢度。要睇海南省海口市嘅一間大酒店，請去「**望海樓大酒店**」。

**鎮海樓**（粵拼：zan3 hoi2 lau4），又嗌**五層樓**（ng5 cang4 lau4）、**望海樓**（mong6 hoi2 lau4），係中國廣東省廣州市越秀山上面嘅一棟樓。依家佢係專門嚟收集同廣州歷史文物同歷史資料有關嘅場所，呢度入面專門畀人睇下以前嘅廣州係點嘅。呢間嘢嘅全名係**廣州博物館**（gwong2 zau1 bok3 mat6 gun2）。呢間嘢喺清朝同1986年嘅羊城八景入面，分別攞咗「**鎮海層樓**」同「**越秀層樓**」呢兩個名。

建築
--

鎮海樓最上面嗰度嗰嚿牌
* 高度：28米
* 層樓數：5層
* 墻色：紅
* 瓦片顏色：綠
* 闊度：26.4—31米（每過一層樓就發現墻嘅闊度減少咗）
* 深度：13.67—15.77米（每過一層樓就發現墻嘅深度減少咗）
* 厚度：
	+ 山牆：1.65—3.9米（每過一層樓就發現墻嘅厚度減少咗）
	+ 後牆：1.3—3.4米（每過一層樓就發現墻嘅厚度減少咗）

呢間嘢係被人話咗係「嶺南第一勝」，喺棟樓嘅最上面嗰度就發現咗有「鎮海樓」三個字嘅牌嚮度。喺棟樓嘅兩邊重發現清末嗰陣寫嘅對聯。

史
-

觀音山城牆同鎮海樓
1931年嗰陣嘅鎮海樓
喺明朝洪武十三年（1380年）嗰陣，由於個朱亮祖嚟準備將個廣州城整大佢，結果就將宋朝嗰三座城合埋咗一齊，重開發咗城嘅北邊成800幾丈噉多，由於城牆啱号跨過咗越秀山，所以就喺座山上面起咗棟五層樓。由於嗰陣時呢間嘢啱好係睇到好大個海響度，所以咪改咗個名嗌「鎮海樓」囉。呢間嘢雖然話喺14世紀末嗰陣都被人搞咗單火燭或人為破壞。但係間大樓喺明朝嘅嘉靖年間嗰陣重新裝修過，不過到咗清朝，佢就因為三藩之亂嗰單嘢，結果就冧咗；後嚟到咗康熙26年（1687年）又重新裝修過；到咗民國統治嗰陣又被桂系軍閥搞冧咗。到咗1928年重新裝修嗰陣，佢就將棟樓入面嘅木結構，改咗用鋼筋水泥混凝土嘅結構，而磚石牆就用返之前明朝嗰陣嘅料，佢重引入咗石灣彩釉陶燒嚟做瓦脊同瓦角嘅鰲魚裝飾。喺1929年開始，呢度係廣州市市立博物院。到咗1950年就改咗名嗌廣州博物館。1989年6月就加咗入去廣東省文物保護單位（3-27），重喺1996年被人揀咗係廣州十大旅遊嘅其中一度靚景。到咗2013年3月，呢間嘢被定為第七批全國重點文物保護單位。

入面有嘅嘢
-----

鎮海樓入面嘅砲台
呢棟樓入面有整到廣州歷史入面，成日有到嘅嘢。佢係話咗喺起咗廣州城之後嗰5000—6000年嚟嘅文化、風俗同城市發展嘅嘢。棟樓前面有兩條碑廊響度，佢有每個朝代嘅碑刻，而右邊重有清朝嗰陣留低咗嘅12座砲臺嚮度。呢度係廣州傳統中軸線嘅起點同最高位。

詩篇
--

幾百年嚟，由於詩人成日嚟咗呢度就話呢度都好犀利下，有關鎮海樓嘅詩有好多，其中陳恭尹寫嘅《鎮海樓》最有影響力：

>   《鎮海樓》 陳恭尹
> 
> 
> 清尊須醉曲欄前，飛閣臨秋一浩然。五嶺北來峰在地，九州南盡水浮天。
> 
> 
> 
> 將開菊蕊黃如酒，欲倒松風響似泉。白首重陽惟有笑，未堪懷古問山川。 
> 
>

文物
--

* 城防大砲：包括明朝嘅崇禎年到清朝中嘅鴉片戰爭嗰陣，廣州地區整嘅防衛大砲，依家放嚮鎮海樓西邊嘅砲座嗰度，附近重有嚿牌。

俗話
--

* 肥仔個頭大過五層樓，肥仔隻手佢細過荷蘭豆。
* 唔上五層樓，未到廣州城。
* 唔上五層樓，未算到廣州。

連出去
---


維基同享有多媒體嘅嘢：  
**Guangzhou Museum**

* 廣州博物館
* 鎮海樓 - 新華網
* 中國廣州網
* 昔日鎮海樓今日博物館

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
「理學」跳轉嚟呢度。要睇其他意思，請去「**理學 (搞清楚)**」。

**宋明理學**本來係儒學，由周敦頤所創，發展橫跨宋明兩代，研究人士中不乏來自日本韓國。宋明理學主要係結合道教同佛家，重新演繹儒家思想。由當初嘅天道觀發展成二程嘅本性論，再衍生象山派嘅心性論。所以原名為**道學**嘅宋明理學，又叫做**心學同理學**。

自魏晉南北朝，佛教傳入，玄學日盛，時刻挑戰儒學理論體系。隨住宋朝重文輕武，文人地位日高。農業同印刷技術提升嘅同時，朝廷又唔阻止土地兼併，社會貧富懸殊加劇，怨氣日深。古文運動興起，鼓勵文人報效社會，加上異族入侵，促使文人重建維繫社會嘅思想體系。

北宋初期，歐陽修曾建議復興儒道，以保治理之道。周敦頤《通書˙志學》所謂「志伊尹之所志，學顏子之所學。」就係敦促管治人才要外王內聖，兩者並重。其後，慎獨之學探討天命同人性嘅關係，以《易經》嘅「窮理盡性以至於命」解釋點樣天人合一，慢慢演變成三大主流。

其一係以周濂溪、張橫渠為首嘅氣本論，屬唯物論。其二係以程顥、程頤為首嘅理本論，屬客觀唯心論。最後就係以陸象山、王陽明為首嘅心本論，屬主觀唯心論。

|  |  |
| --- | --- |
| 權威控制 | 
* LCCN: sh85090737
* BNF: cb119461848（資料）
* NKC: ph123232

 |


|  |  |
| --- | --- |
| Stub icon | 呢篇中國文化文係楔位文。歡迎幫維基百科擴寫佢。睇 • 論 • 改 • 歷 |
**三字經**係古時中國細路仔一定要讀嘅書，入面有好多歷史典故同做人道理。

經文（節錄）
------

人之初，性本善，性相近，習相遠，

苟不教，性乃遷，教之道，貴以專，

昔孟母，擇鄰處，子不學，斷機杼，

竇燕山，有義方，教五子，名俱揚，

養不教，父之過，教不嚴，師之惰，

子不學，非所宜，幼不學，老何為，

玉不琢，不成器，人不學，不知義，

為人子，方少時，親師友，習禮儀，

香九齡，能溫席，孝於親，所當執，

融四歲，能讓梨，弟於長，宜先知，

首孝弟，次見聞，知某數，識某文，

一而十，十而百，百而千，千而萬，

三才者，天地人，三光者，日月星，

三綱者，君臣義，父子親，夫婦順，

日春夏，日秋冬，此四時，運不窮，

曰南北，曰西東，此四方，應乎中，

曰水火，木金土，此五行，本乎數，

十干者，甲至癸，十二支，子至亥，

曰黃道，曰所躔，曰赤道，當中權，

赤道下，溫暖極，我中華，在東北，

曰江河，曰淮濟，此四瀆，水之紀，

曰岱華，嵩恆衡，此五岳，山之名，

曰士農，曰工商，此四民，國之良，

曰仁義，禮智信，此五常，不容紊，

地所生，有草木，此植物，遍水陸，

有蟲魚，有鳥獸，此動物，能飛走，

稻梁菽，麥黍稷，此六穀，人所食，

馬牛羊，雞犬豕，此六畜，人所飼，

曰喜怒，曰哀懼，愛惡欲，七情具，

青亦黃，及黑白，此五色，目所識，

酸苦甘，及辛鹹，此五味，口所含，

羶焦香，及腥朽，此五臭，鼻所嗅，

匏土革，木石金，絲與竹，乃八音，

曰平上，曰去入，此四聲，宜調協，

高曾祖，父而身，身而子，子而孫，

自子孫，至玄曾，乃九族，人之倫，

父子恩，夫婦從，兄則友，弟則恭，

長幼序，友與朋，君則敬，臣則忠，

此十義，人所同，當順敘，勿違背，

斬齊衰，大小功，至緦麻，五服終，

禮樂射，御書數，古六藝，今不具，

惟書學，人共遵，既識字，講說文，

有古文，大小篆，隸草繼，不可亂，

若廣學，懼其繁，但略說，能知原，

凡訓蒙，須講究，詳訓詁，明句讀，

為學者，必有初，小學終，至四書，

論語者，二十篇，群弟子，記善言，

孟子者，七篇止，講道德，說仁義，

作中庸，乃孔伋，中不偏，庸不易，

作大學，乃曾子，自修齊，至平治，

四書熟，孝經通，如六經，始可讀，

詩書易，禮春秋，號六經，當講求，

有連山，有歸藏，有周易，三易詳，

有典謨，有訓話，有誓命，書之奧，

我周公，作周禮，著六官，存治體，

大小戴，註禮記，述聖言，禮樂備，

曰國風，曰雅頌，號四時，當諷詠，

詩既亡，春秋作，寓褒貶，別善惡，

三傳者，有公羊，有左氏，有穀梁，

經既明，方讀子，撮其要，記其事，

五子者，有荀揚，文中子，及老莊，

經子通，讀諸史，考世系，知終始，

自羲農，至皇帝，號三皇，居上世，

唐有虞，號二帝，相揖遜，稱盛世，

夏有禹，商有湯，周文武，稱三王，

夏傳子，家天下，四百載，遷夏社，

湯伐夏，國號商，六百載，至紂亡，

周武王，始誅紂，八百載，最長久，

周轍東，王綱墜，逞干戈，尚遊說，

始春秋，終戰國，五霸強，七雄出，

嬴秦氏，始兼併，傳二世，楚漢爭，

高祖興，漢業建，至孝平，王莽篡，

光武興，為東漢，四百年，終於獻，

魏蜀吳，爭漢鼎，號三國，迄兩晉，

宋齊繼，梁陳承，為南朝，都金陵，

北元魏，分東西，宇文周，與高齊，

迨至隋，一土宇，不再傳，失統緒，

唐高祖，起義師，除隋亂，創國基，

二十傳，三百戢，梁滅之，國乃改，

梁唐晉，及漢周，稱五代，皆有由，

炎未興，受周禪，十八傳，南北混，

遼與金，皆稱帝，元滅金，絕宋世，

輿圖廣，超前代，九十年，國祚廢，

太祖興，國大明，號洪武，都金陵，

迨成祖，遷燕京，十六世，至崇禎，

權閹肆，寇如林，李闖出，神器焚，

清世祖，膺景命，靖四方，克大定，

由康雍，歷乾嘉，民安富，治績誇，

道咸間，變亂起，始英法，擾都鄙，

同光後，宣統弱，傳九帝，滿清歿，

革命興，廢帝制，立憲法，建民國，

古今史，全在茲，載治亂，知興衰，

史雖繁，讀有次，史記一，漢書二，

後漢三，國志四，兼證經，參通鑑，

讀史者，考實錄，通古今，若親目，

口而誦，心而惟，朝於斯，夕於斯，

昔仲尼，師項橐，古聖賢，尚勸學，

趙中令，讀魯論，彼既仕，學且勤，

披蒲編，削竹簡，彼無書，且知勉，

頭懸梁，錐刺股，彼不教，自勤苦，

如囊螢，如映雪，家貧雖，學不輟，

如負薪，如掛角，身雖勞，猶苦卓，

蘇老泉，二十七，始發憤，讀書籍，

彼既老，猶悔遲，爾小生，宜早思，

若梁灝，八十二，對大廷，魁多士，

彼既成，眾稱異，爾小生，宜立志，

瑩八歲，能詠詩，泌七歲，能賦碁，

彼穎悟，人稱奇，爾幼學，當效之，

蔡文姬，能辨琴，謝道韞，能詠吟，

彼女子，且聰敏，爾男子，當自警，

唐劉晏，方七歲，舉神童，作正字，

彼雖幼，身已仕，有為者，亦若是，

犬守夜，雞司晨，苟不學，曷為人，

蠶吐絲，蜂釀蜜，人不學，不如物，

幼而學，壯而行，上致君，下澤民，

揚名聲，顯父母，光於前，裕於後，

人遺子，金滿籯，我教子，惟一經，

勤有功，戲無益，戒之哉，宜勉力。
Template:大陸法系刑法**阻卻違法事由**（德文：Rechtfertigungsgrund；日文：違法性阻却事由）係歐陸法系嘅一個法律概念，指行為人因為具備一啲正當嘅理由，可以免除佢原本有嘅法律責任，英美法系入邊所 對應嘅概念係積極抗辯。

刑法
--

依照大陸法系刑法嘅通說見解，刑法體系係以犯罪三階論作為支柱，三階論入面所講嘅第二階「**違法性**」，目的就係在於判斷一個侵害法益嘅構成要件行為，係咪具備法律上可以被正當化嘅理由，因而唔被認定為「不法行為」；而呢一個正當化嘅理由就係叫做**阻卻違法事由**。違法性理論將違法性分為「形式」同埋「實質」，前者通常講緊法定阻卻違法事由，即係刑法入邊明文規定可以阻卻不法嘅正當化事由；後者就包括超法規阻卻違法事由，同埋違法性本身嘅價值衡量。

### 形式違法性

常見嘅法定阻卻違法事由包括以下呢幾種：

* 正當防衛：講緊嘅係行為人面對被害人嘅「當下」「不法」「侵害」嘅時候，用適當方式行使防衛權嘅行為。雖然行為本身該當犯罪構成要件，但基於「**正者毋庸向不正者低頭**」嘅法理，只要唔好逾越防衛嘅必要程度，就可以被法律秩序所忍受，從而可以阻卻防衛行為嘅不法性。
* **緊急避難**：講緊嘅係行為人面對緊急危難嘅時候，採取非法行徑作為避難措施，例如面對癲狗追住來咬，行為人捩手拎起路邊木棍打狗，而整壞咗支木棍。
* **自救行為**：講緊嘅係行為人為咗救助自身权利而採取嘅行為，但未達前面兩種嘅程度或唔符合前面兩種嘅要件。
* **依法令之行為**：講緊嘅係合乎其他法律規範嘅行為，例如法警殺人係依法執行死刑。
* **得被害人承諾（日文：被害者の承諾）**：講緊嘅係行為人嘅侵害行為先前經已得到被害者出於自由意志嘅承諾，例如協助自殺。

### 實質違法性

關於超法規阻卻違法事由，隨住呢幾年公民運動嘅蓬勃發展，刑法學界開始認為言論自由或公民抗命可以作為阻卻不法嘅依據；太陽花學運佔領立法院行動部分唔一審判決法院就唔排除公民抗命作為超法規阻卻違法事由。

### 具體規定

《中華民國刑法》第21-24條依次規定依法令之行為、业务上正當行為、正当防卫同埋緊急避難四種阻卻違法事由。《中华人民共和国刑法》第20条、第21条明確規定正當防衛、緊急避難呢兩種違法阻卻事由。《日本刑法（日文：刑法 (日本)）》第35-37條規定三種阻卻違法事由，包括正當行為（日文：正当行為）、正當防衛同埋緊急避難。

民法
--

民法嘅侵權行為同刑法犯罪論嘅結構好似，都有**阻卻違法**事由，包括正当防卫、緊急避難同埋自助行為等，但民法和刑法的阻卻違法事由具體唔完全一樣，比如《中華民國民法》第151條嘅自助行為就唔係非《中華民國刑法》嘅阻卻違法事由。

參見
--

* 違法性
* 積極抗辯

參考資料
----

1. ↑  陳志輝 (2014–09). 〈以言論自由作為阻卻違法事由／台南地院 103 易 373 判決.pdf〉. 《台灣法學雜誌》. 台灣本土法學雜誌社 (255): 173-178. 原著喺2022-08-14歸檔. 喺2022-08-14搵到 –透過月旦知識庫.`{{cite journal}}`: CS1 maint: date format (link)
2. ↑  王乃彥 (2017-07-14). 〈台北地方法院 104 年度矚訴字第 1 號刑事判決的時代意義〉. 《台灣法學雜誌》 (323): 1-8 –透過法源法律網.
3. ↑  〈臺灣臺北地方法院104年度矚訴字第1號刑事判決〉. 原著喺2022-08-14歸檔. 喺2022-08-14搵到.
福擎舊路牌
**福擎**（德文：**Fugging**，IPA: [ˈfʊɡɪŋ]，以前叫「**Fucking**」，IPA: [ˈfʊkɪŋ]），係一個喺奧地利上奧地利邦、毗鄰德國拜仁州、喺薩爾斯堡附近嘅村莊。人口約一百幾人。

史
-

呢條村係一個叫霍高（Focko）嘅巴伐利亞貴族喺6世紀開。條村最早嘅文獻喺1070年，條村開嘅廿年後，勳爵成為「Adalpertus de Fucingin」，後來個名嘅串法不斷改，喺1070年叫「Vucchingen」，喺1303年叫「Fuching」，喺1532年改叫「Fugkhing」，18世紀改成「Fucking」。

二次大戰之後，由於村名「Fucking」同英文常用嘅粗口（「fucking」，即係「屌」）串法直程一樣而出名。雖然德文「Fucking」嘅F要寫大草，讀「福擎」，發音唔似英文粗口嘅標準音，但係好多奧地利人都知英文呢個字係粗口。Fucking有四個帶有村名嘅路牌，好多講英文嘅遊客會喺度停低影相。由於佢哋周時畀人當做紀念品偷走，因此喺2005年8月，路牌銲咗鋼筋石屎上去，防止畀人偷走。

最終喺2020年11月17號，呢條村所屬嘅他士多夫市（Tarsdorf）議會投票通過將條村由Fucking改名做Fugging，2021年1月1號開始用。

參考
--


維基同享有多媒體嘅嘢：  
**Fugging (Gemeinde Tarsdorf)**

1. ↑  Etz, Albrecht (1971). *Die Siedlungsnamen des Innviertels als lauthistorische Quellen*. Volume 53 of *Dissertationen der Universität Wien*. Notring. p. 212.
2. ↑  Paul Dallison (2020-11-26). "Austrian village of Fucking to be renamed Fugging". *POLITICO* (美國英文). 喺2020-11-27搵到.
3. ↑  楊昭彥 (2020-11-27). 〈受夠淪為笑柄 奧地利Fucking村元旦更名迎新生〉. 《中央通訊社》 (繁體中文). 喺2020-11-27搵到.
4. ↑  ""Kundmachung Gemeinderatssitzung"". 原著喺2020年11月26號歸檔. 喺2021年1月4號搵到.


|  |  |
| --- | --- |
| Stub icon | 呢篇奧地利地理文係楔位文。歡迎幫維基百科擴寫佢。睇 • 論 • 改 • 歷 |
搞清楚 呢篇嘢講嘅係芒果嘅生果品種。
* 想搵芒果本身嘅樹，請睇「**芒果樹**」。
* 想搵中山石岐話講嘅「芒果」，請睇「**木瓜**」。
* 想搵其它同「芒果」有關嘅詞，請睇「**芒果 (搞清楚)**」。

 唔好同海芒果搞亂。

**芒果**（粵拼：mong4\*1 gwo2），又寫芒菓，生果一種，樹一種，喺芒果屬入面，其中一個帶有汁嘅有核生果品種。而家佢喺全球各地範圍入面都可以搵到佢。而佢啲花係漆樹科嘅其中一個品種。芒果嘅原產地喺印度同馬來西亞嘅地區，佢重係印度、巴基斯坦同埋菲律賓、孟加拉嘅國樹。

營養
--

芒果嘅果有好高嘅營養價值，其中佢有去到3.8%嘅維生素A含量。而維生素C方面重超過啲桔同士多啤梨添。甚至重有糖、蛋白質同Ca、P同Fe等營養成分。

藥用功效
----

芒果唔單止有益胃、防嘔同暈嘅功效。喺古代嗰時成日過海啲人，都要帶啲芒果嚟解暈船。而佢啲果肉重可以煎水嚟食，嚟防止大肚婆喺度猛咁嘔。重可以降低膽固醇、甘油三酯，如估成日食佢嘅話，重可以防治心血管疾病。芒果重有祛疾止咳嘅功效，尤其係對咳、痰多、氣喘呢啲病有輔助嘅食療作用。因為佢有酮酸等化合物，可以抗生癌嘅藥理作用。而佢啲果汁重可以增加胃同腸嘅蠕動，重可以醫結腸癌。芒果重有好高嘅胡蘿蔔素，既可以防近視，老花，又可以幫皮膚化妝，佢係女仔嘅美容生果。芒果入面重有芒果苷，佢有明顯嘅抗脂質過氧化同埋保護腦神經元嘅作用，可以防止細胞衰老同埋提高腦嘅功能。它可以明顯噉提高紅細胞嘅過氧化氫酶活力同埋降低紅細胞嘅血紅蛋白。甚至連祛疾止咳平喘嘅功效都有。

唔可以同芒果一齊食嘅嘢
-----------

### 酒

因為芒果同酒一齊食，食得多會傷腎。

### 海鮮

因為芒果同海鮮一齊食嘅話係冇咁易消化，而且芒果同海鮮同時食嘅話好易過敏。

### 蒜頭等辣嘢

因為芒果含有果酸、氨基酸、蛋白質等。而且呢啲嘢都有好多刺激性嘅嘢，一入咗人體嘅皮膚之後就出過敏，甚至可能會出紅腫或者痛。更加唔可以同辣嘢一齊食，因為食多咗會傷害個腎。

### 菠蘿

如估芒果同菠蘿一齊食嘅話，好容易有過敏。因為芒果同菠蘿本身就有出皮膚過敏嘅嘢，加上新鮮嘅芒果入面有單羥基苯或二羥基苯響度，如估係未熟嘅芒果入面，重有醛酸響度，甚至對皮膚黏膜有一定嘅刺激性，可以搞出口唇紅腫，又痕又痛。嚴重啲，重會出水皰同糜爛。而菠蘿入面重有甙類、蛋白酶呢啲嘢，對人嘅皮膚同血管等有一定嘅副作用，而且呢啲過敏成日都係一觸即發，如估將菠蘿同芒果一齊食嘅話，喺1個鐘到之後就出皮膚痕、成身紅噹噹、出得多汗、四肢同個嘴條脷痹咗都有。

相
-

* 喺街市入面賣嘅芒果喺街市入面賣嘅芒果
* 芒果樹上未摘嘅芒果芒果樹上未摘嘅芒果
* 芒果樹上嘅花芒果樹上嘅花
* Mature M. indica after annual flowering, note the budding fruits and residual flowersMature *M. indica* after annual flowering, note the budding fruits and residual flowers
* 已經結咗果6個月之後嘅芒果已經結咗果6個月之後嘅芒果
* 南印度地區嘅芒果南印度地區嘅芒果
* Freshly harvested mangoes and bananas at a fruit stand on the island of MauiFreshly harvested mangoes and bananas at a fruit stand on the island of Maui
* 喺以色列嘅黃色芒果喺以色列嘅黃色芒果
* 喺印度嘅紫色芒果喺印度嘅紫色芒果
* 喺菲律賓嘅街市入面賣嘅芒果喺菲律賓嘅街市入面賣嘅芒果
* 菲律賓當地嘅綠色芒果菲律賓當地嘅綠色芒果
* 孟加拉當地嘅綠色芒果孟加拉當地嘅綠色芒果
* 
* 
* 
* 芒果切片芒果切片
* 'Sidur' mango of Bangladesh'Sidur' mango of Bangladesh
* Ripe mangoRipe mango
* 芒果嘅特寫芒果嘅特寫
* 喺孟加拉街頭賣嘅一大籮芒果喺孟加拉街頭賣嘅一大籮芒果
* 
* 
* 菲律賓街頭賣嘅芒果菲律賓街頭賣嘅芒果
* 孟加拉地區嘅芒果芽孟加拉地區嘅芒果芽

註
-

1. ↑  "Mango tree, national tree". 2010-11-15. 喺2013-11-16搵到.

有關嘅書
----

* Ensminger, Audrey H.; 等 (1995). *The Concise Encyclopedia of Foods & Nutrition*. CRC Press. p. 651. ISBN 0-8493-4455-7. `{{cite book}}`: Explicit use of et al. in: `|author2=` (help)
* Litz, Richard E. (editor, 2009). *The Mango: Botany, Production and Uses*. 2nd edition. CABI. ISBN 978-1-84593-489-7
* Susser, Allen (2001). *The Great Mango Book: A Guide with Recipes*. Ten Speed Press. ISBN 978-1-58008-204-4

出面網頁
----


維基物種有資料講：***芒果***

維基同享有多媒體嘅嘢：  
**芒果**


維基辭典有呢個詞嘅解釋：  
**芒果**

* Common Mango
* Mango
* Mango Nutrition Information from USDA SR 22 database
* Mango-related dermatitis
* Sorting *Mangifera* species
* Pine Island Nursery's Mango Variety viewer
* 芒果有什么功效与作用？ 99保健
* 提醒：芒果切勿与四类食物一起吃 寻医问药网
深水埗長沙灣道街境
深水埗數碼之源圖案

**深水埗**（粵拼：sam1 seoi2 bou2，英文：Sham Shui Po），亦有人寫做**深水埔**或**深水莆**，係香港舊區，地處九龍西，響大角咀、石硤尾同長沙灣之間，商舖及住宅大廈林立，一度係世界人口至密嘅地方，入過健力士世界紀錄大全。家下深水埗慢慢變成長者同新移民聚腳地。有學者指「埗」字本為「埠」，解做「上落船嘅地方」。行政屬深水埗區。

沿革
--

東漢到大明
深水埗話唔埋東漢（25年至220年）就有人住。事緣1955年起李鄭屋邨嗰時，地盤工人掘到個墳墓，後經考證係東漢古蹟。建築地盤其後改建做李鄭屋漢墓博物館。

深水埗原本係條村，位於九龍半島西便海皮，亦即大角咀半島底西便外側。舒懋官重修《新安縣志》，就有提及『深水莆』乃係『官富司管屬村庄』。深水埗條村，南便係大角咀半島，北面係突出嘅海角，直至涌口。過咗條涌有菴由（Om Yam）、元洲同田寮，而東面就有塘尾。深水埗古時係埠頭都唔定，之未曾獲史書印證，無從稽考。

大清
1644年清兵入關，大明將軍鄭成功據守臺灣。當其時臺灣海峽兩岸關係重大鑊過依家[咩時候？]，沿岸居民命仔不保。有見及此，康熙皇帝落遷界令，勒令海皮對入五十里居民搬去內陸，深水埗亦列入遷徙名冊，十室九空。康熙八年（1669年）戰局平定，朝廷頒令復界。

復界後，清廷賣大包送禾種同鋤頭過居民，出學額津貼沿岸書塾，務求復建海皮。當其時客家佬窮過蒙正，見有着數就唔執輸咯，成村人趕住搦出世紙咁湧入香港。及後定居於深水埗氏族排名不分先後有鄧、周、曾、李、鄭、蘇、黃、葉、謝、吳、徐。

英治
1842年，清英簽《南京條約》，香港島進入英治時期，而九龍重係大清土地。清廷驚咗港島英人啲槍火，故此設立深水莆汛，派三十五清兵看守，屬大鵬協水師右營管轄。據考證，呢個深水莆汛查實係就係家下荔枝角醫院嗰處，相傳醫院舊陣時重保留住舊「深水埗關廠界石」添。1860年，英法聯軍大敗大清。深水埗左手便仰船洲（而家寫昂船洲）連同九龍半島界限街以南一帶通通割予英人管治。1887年清廷喺馬灣設九龍海關，其下水門關廠附淺灣、谷灣、深水莆分廠。1895年深水莆升班做關廠，監視海域出沒船隻，及後改為海關船位，用於驗證鴉片同貨物抽稅。1899年英軍接管界限街以北，深水埗關廠隨之摺埋。

英國接管新界後，首先就起條大埔道通去新界東，再起多條青山道去新界西。香港政府對原清界雜亂無章嘅深水埗，就諗住填海同規劃發展。1924年之前，個海角，連帶菴由，同埋菴由個涌口同海灣，已經開成一個正正方方小鎮。西北邊海皮係欽州街，西南邊海皮係通州街，東南邊係黃竹街，東北邊係鴨寮街。元洲、田寮同塘尾三條村就響界外。嗰陣個鎮裏面已經有荔枝角道，就證明呢陣時，政府就諗住將深水埗同荔枝角之間，成個海灣填平。不過之後，都將個塊填地四四方方咁拉長到東沙島街咁遠，其餘要到1950年代之後先成事。呢塊新填地就大部份都用咗呢做英軍營盤，家下重有條營盤街做證。1924年，深水埗警署亦都埋響軍營隔籬，欽州街同荔枝角道口。

深水埗啲樓就向大埔道，向長沙灣沿岸平地發展，深水埗各村亦都消失響城市發展。

地理
--

家下深水埗同石硤尾之間，以大埔道為界，而界限街以南，就歸大角嘴。至於東面，深水埗同長沙灣，因為係填海嘅關係，市係深水埗伸入長沙灣，而海同地原本就係長沙灣，所以就無一條明顯嘅界。欽州街到東京街一帶，係兩個地方嘅交接地帶。1990年代，因為要落實玫瑰園計劃，深水埗又再大規模填海，南昌邨、南昌公園同通州街公園就當係深水埗。富昌邨同對出就當入長沙灣。而其餘就當係大角嘴。所以深水埗變成同海絕緣。

家下深水埗地方，原本就一片沖積平地。沙泥係石硤尾對上個山流落來幾條涌帶落來。呢啲涌，響發展過程中，就變成家下南昌街同東京街兩條渠。不過後尾大幅發展，兩條渠實在唔夠疏水使。每逢大雨，呢區都有機會水浸。不過隨住渠務工程展開，深水埗就好少話水浸。

特色
--

* 鴨寮街
* 欽州街布料市場
* 長沙灣道成衣街
* 黃金電腦商場：電腦舖頭集中地
* 嘉頓餐廳